Kalay-Rihkhawdar Motor Lam A Chiat Caah Khualtlawng Mi An Tlawm – THE CHINLAND POST\nKalay-Rihkhawdar Motor Lam A Chiat Caah Khualtlawng Mi An Tlawm\nTCP– Thantlang[ 2018 September-10] Kalay in Chin ramkulh Rihkhawdar kar lak lam a chiat tuk caah khual tlawng mi an tlawm tuk tiah Pyi-aa-man motor gate lutlai pakhat nih a chim.\n“Motor pakhat ah aa cit mi minung 10 in 14 hrawng an i si peng nain tutan furpi chung lam chiat caah motor pakhat ah khualtlawng pathum/li lawng an si cang. Mah pin ah eidin tlawmpal an phurh chih mi lawng a si ko” tiah gate lutlai U Saw nih a chim.\nKalay-Rihkhawdar motor gate cu 2016 kum dih lei in rak hun a si nain fur caan ah cun lam a chiat caah minung le thilri phurh ding zong an har nak hi a si.\n“Kalay in Tedim kar cu a chia tuk ti lo, Tedim in Rihkhawdar kar lak cu motor a kai he a zuan lei he kan har dih. Tihnung zong a si, hi lam cu tha sehlaw meng(khan) 30 tluk lawng a si ko caah caan rau lo teah kan phan kho hnga” tiah thilphur motor mawng pakhat nih a chim.\nLam a chiat ruangah thilphur motor cheukhat cu an i din chung. Rihkhawdar lei ah a bikin Tuluk chuak eidin pawl le kuan thei hna hi Haimual-jeep in an phurh i an kal deuh nak a si. Rihkhawdar cu November-December thla hrawngah khualtlawng an tam khun. Atu lio ah Rihkhawdar in Kalay lei kal mi motor gate 13 an um i har lengmang in ni chiar te an kal peng tiah theih a si.\nPrevious FBA Zung Innpi A Thar In Sak An Timh\nNext Chin Ramkulh Chung Palek Riantuan Duhmi An Auh Hna Lai


Daw Aung San Suu Kyi Laitlang a tlonlennak Hmanthlak cheukhat.. – DOH PHIT\nDaw Aung San Suu Kyi Laitlang a tlonlennak Hmanthlak cheukhat..\nJanuary 21, 2019 admin ENTERTAIMENT, THAWNGPANG 0\nThantlang khuami hna nih Suu Kyi an donnak le Tikir lei ah a cawlcangh nak hmantlak pawl an si tete an si .\nLaithil thuam hi cu a rak i dawh hringhran ko, mi zei bantuk an si hmanh ah kan miphun thilthuam nih hin cun a a cawisan hrim ko hna hih, Suu Kyi zong miphun dang thilthuam nak hmanh in Laithuam ahcun a cuanghlei khun ko ee.\nHi hmantlak hi Pu Lian Iap Facebook chungin lak mi asi.\nThantlang mipi hna he tonbiaruahnak an ngeih lio hmantlak asi,\nLaithil he khuaruah har bak in ai rem i ai dawh ko hih.\nVice President 2 Henry Van Thio nih Lunglawm tein a rak don lio asi, Tikir khua asi.\nMi cheu ve zong cu, a zeidang ah buai lemlo in a hnu zul tu hnu hi nungak maw asi hnga\nnutung tiah a buai mi zong an rak tam ial ve hoi.\nHakha mizapi he tonbiaruah nak an ngeih lio hmantlak asi, Bawi Pakhat tlun ahcun an tamhmawih ning cu a mak ko hih.\nlaimi cu nan rum bak ti awk tlak in a um ko hih.\nTikir khua ah a ke in ai chawhvah lio asi ko hih, a rak sunglawi hringhran ko rua hih,\nmipi lei kam zong in Suu Kyi an van hmuh ahhin an lung hna a ngamdeuh mi a lo\nMuidawh cia hrat cu zeibantuk thilthuam in a um hmanh ah a rak i dawh bak ko hih\na hlei in laithilthuam he ai rem khun ko hih.\nKum 70 leng asi cang hnu zong ah Muidawh cia hrat cu zeibantuk thilthuam in a um hmanh ah a rak i dawh bak ko hih\nThet Mon Myint Le Khin Lay Nwe Tlang (mountain) an kainak hmanthlak cheu khat..\nDaw Aung San Suu Kyi, Falam khuapi ah bia a chimnak zoh duh mi hna caah..


Heavy Weight Champions Brandon VeraThat Kho Dingin Exercise A Tuahmi Aung La Nsang – Lai Holh News\nBy ronaldaung on June 8, 2019\nMiddle Weight taisawmh ( belt ) a ven khawh hnu in Light Heavyweigt taisamh ( belt ) veng tthan dingin Aung La Nsang nihcun tinhtuahnak ttha ttha a ngei tthan cang.\nMah Light Heavyweigt champions taisawmh (belt) vennak dinghi a ra laimi October 12,2019 ah Japan ram ah tuah a si lai i, Heavy Weight champion a sini Bradon Vera he an i phomh lai.\nKum (41) a si cangmi Heavy Weight champion Brandon Vera hi a sang pe 6′ 3″ a si i, a rihzaan hi (250)lb a si. MMA puai dihlak ahhin puai (24) aa phomh cang i, puai (16) teinak a hmuh. Puai (7) a sung ve cang.\nAung La Nsang tu hi cu a sang hi pe 6′ 1′ a si i a rihzaan hi (205)lb a rit ve. MMA puai dihlak ahhin puai (35) aa phomh ve cang i, puai (24) teinak a hmuh. Puai (10) a sung i, puai (1) ah an itluk. Knockout in minung (10) a tei khawh ve cang hna.\nA tuzong ah Aung La Nsang cu Bradon Vera he iphomh dingin biatak tein timhtuahnak a ngei cang. Coach tthattha nih an chimh, training an tuah i Light Heavyweight taisawmh (belt) veng dingin ready bak a si cang. Training a tuahnak a video a tanglei Link ahhin zohkhawh a si.\nVideo: Aung La Nsang training tuahnak\nSource: Aung La Nsang


Uico Min Aung Hlaing i Cei Seh! A Phu Ko! – Chin 11 News\nUico Min Aung Hlaing i Cei Seh! A Phu Ko!


Chinram Tidim Khuate Ah,Tlangval Zuri Pathum Hna Nih, Tarpa Lam A Kal Komi Cu NLD Na Si An Ti I, A Lu Ah Lungtum In An Cumh I An Zaamtaak – Chuncha News\nChinram Tidim Khuate Ah,Tlangval Zuri Pathum Hna Nih, Tarpa Lam A Kal Komi Cu NLD Na Si An Ti I, A Lu Ah Lungtum In An Cumh I An Zaamtaak\nKan Chinram chung Tidim khuate ah,Tlangval zuri pathum hna nih,tarpa te a mah tein Lam a kal komi cu NLD na si an ti i,a Lu ah lungtum in an cumh i an zaamtaak tiah a hmutu hngakchia hna nih an chim.Cuca ahcun Khuami vialte hna nih,hihi maw Chin miphun CNLD țanh cu asi an ti i,an lung a dongh caah CNLD cu an chuahtaak dih.U le Nau hna Chin miphun țanh ruang i,hi ti lawmmam thil tuah hi a dik nan ti cio ve hnga maw? Credit: Kawitling Hnialum\nThawngpang dang relchap<<<NLD nih teinak an hmuh lai, CNLD an sung lai. Aruang? CNLD a tanh tu hi 70% cu ramleng um Chinmi an si. Ramleng in cun Facebook ah au sawh lawng a si i vote an thlak khawh lo caah zeihmanh khi a phi chuak um kho lo. Facebook in mipi kan soi lem hna an ti nain comment le poat ah CNLD a tanh ve lomi poh mihrut phun le miphun daw lo phun ah an rel hna caah mipi soi lem cu chim lo mi tu an thin an hun ter hna.\nRam chung khuate tam deuh cu NLD lawng te an si. Chung khar ah nuleva hi NLD deuh lawng te an si. CNLD hi cu khuate ah nungak tlangval pakua hra hrawng lawng khi an um hna. Cu ruang ah vote van thlak taktak a si te lai i NLD nih teinak a hmuh te ko lai. Cu caah CNLD nihcun sungh cia ah a tu tein i ruah ding a si ko. Ramleng lei in CNLD campaigner tete bia chim thiam lo ruang ahhin nan sunghnak ding cu a si. CNLD policy fiang tein tial kho lem tung lo, 2008 phunghrampi a lengphaw hmanh a hmu bal rih lomi tete mihrut campaigner tamtuk nan i ngeih hna caah a si.\nCun, CNLD nih kum 5 chung ah nan tuah khawh lo ding mi federal kong nan aupi mi hi zumh awk tlak nan si lonak a si. Ho poh nih hihi cu kan theih dih mi a si ko. Cozah hei tlai hmanh ulaw federal nan lak khawh lo ding mi khi a fiang cia komi federal ram kan ser lai nan ti peng rih mi luakchuak nan sinak a si. Party hi kum 5 caah thim a si. Kum 5 chung lawng party hi zoh nan si cuh. A ho hmanh nih kum 6 ca in an in zoh in kum 10 ca in an in thim hna lai lo. Mi hi a hrut mi ah kan ruat hlah uh. Tulio NLD Candidate tete hi MP hei tling hna sehlaw a tu lio NLD MP pawl nak in eihmuar an thawng deuh lai tiah na ruat bal maw? An mino tete hrim khi zumh awk an tlak bak lo. Minung hi an tuanbia in dawh ai chim khawh pah ko cuh.\nSuu Kyi nih 2008 phunghrampi lak ah a kalpi mi policy hi a dik mi a si. 2008 phunghram lak ahhin Suu Kyi hmanh hi tluk lawng a cawl kho va si kaw CNLD te hna zei khi an cawl khawh ding a um lo. Thal can ah tiva te ah va kal i Tivate thehrawt le Bantunpaw hna va hrawn luklak lawng khi an tuah khawh ding mi a si.\nChinmi nihhin Chinram thanchonak ding caah kum khat caah Chin state budget lawng hi kan i za bak lo. Kum khat ca kan budget ngai hin cun kan si kho deuh lo. Kan i za deuh lo. Cu ruang ah Union budget hi Chinmi nih tampi hman kan herh. Cu union phaisa a hal khotu ding, union phaisa a tomtom in Chinram thanchonak caah a luhter khotu ding cu NLD MP pawl an si cuh. CNLD MP nih Union phaisa an hal tikah bahu hlutraw ah zei pipa ah an rel piak hna lai lo.\nMizo nih Pu Zoramthanga an duhnak pakhat cu state budget pin ah Union budget hi pei Mizoram chung ah tamtuk a luh pi khawh cu an ti tawn. Ramkulh budget lawng in thanchonak a si khawh lo caah ram pumpi phaisa a tomtom in Chinram ah a kua khotu NLD party vote pek kan herh rih ko. Federal kha cu CNLD nih chim ti duh hlah uh. Nan chim hlan in kan theih dih ciomi a si ko. Kawlram ah federal ngah khawh a si lo. Kum 70 leng a luan cang hih. Cucu nan MP pawl nih hlutraw in hei lak ding cu mi theihnak ah nihchuak tuk zong a si.Chinmi nih federal kan duh lo kan ti lo. Kan duh tuk cio. Nain party tanh ruang ah a si kho lo dingmi hlennak biachim kha mi a neng.\nNLD Nih Teinak An Hmuh Lai, CNLD An Sung Lai. A Ruang?\nKawlram Ah A Dikmi Federal Of Democracy A Chuah Khawhnak Dingah Cun, NCA Thawnter Aherh.


Zatlangnun (society) - THE CHINLAND POST\nSalai Van Biak Thang – India ah zarhkhat hrawng caam hnu i Chiangmai (Thailand) vun phak cu, these rawn lak i zarhkhat hrawng vah i thabat tuk hnu ah Zakia inn i zanriah thaw taktak ei he aa lo, tiah kan upa pakhat nih a chim.\nA chim duhmi cu rawl-ei kha si loin minung pakhat le pakhat kan i pehtlaihning a langhnak kan zatlangnun (society) a si. An i dannak pakhat cu dawr i thil kan va cawk ah a lang.\nIndia ahcun dawr kan phak tikah thil cawtu nih thil zuartu kha ‘nan thil hi zaangfahnak tein in caw ko hnaning’ ti phun khin va nawl len ding phun khin an um. Dawr innka kan phak zongah an kan zoh set lo; mirh le chawnh zong um huaha lo. Thil cawtu a dir komi khi a hmu lo bantukin an um. Thil cawl duhnak lungthin a tlau dih. Phaisa pek tikah artlang in dir zong a um lo. Mumal um lo khin duh salam taktak in um a si.\nChiangmai ahcun dawr kan phak tikah thil zuartu nih thil cawtu an kan donning a tha tuk. An kan donning le chawnhbiakning zoh tikah mirum ko kan lo, asiloah siangpahrang hna kan lo. An dawr chung ummi vialte cawk duhnak lungthin hoi hna kan lungah a chuak. Mah tluk cun an kan don i an kan chawnhbiak. Thil cawk a nuam.\nCucu kan innpa a simi ram pahnih i an zatlangnun hmanthlak a si. Aa dang ko. Cu chungah thil pakhatte kan hmuh khawhmi cu pakhat le pakhat i chawnhbiak, i upat le i zohkhenhning kong kha a si. Cucu ‘communication skills’ asiloah ‘customer service’ kan ti lengmangmi cu an si. Pumpak nih an thiam, an hman ciomi kha aa fonh tikah mibu asiloah zatlang nun ah aa cang i ‘society’ muihmai kan timi cu a si.\nKhrihfa ram tiah theihmi Chinmi kan ‘society’ hi ta, midang nih zeitindah an kan hmuh hnga? Khrihfa mui kan cuang hnga maw? Lam ton ah panh sirsiar tein a mirh i midang a chawnmi kan si cio hna maw? Biakinn chung kan i ton hna ah ta, kan muihmai, kan anka le kan cawlcangh zeidah a lawh? Cu vialte hmanthlak cu pumpak pakhat cio cungah aa ngatmi a si. Do a tlami zatlangnun cu pumpak in aa thok i mibu ah a va funmi a si. Hawikom theihhngalh ca lawng si loin rian kan tuannak zongah cu tuahsernak cu man a ngeimi ziaza a si. #\nPrevious Hakha Mirang holh a palhmi cheukhat\nNext “Hakha peng NLD nih Khuami le Pengtlang an Ngaihchiatter”: Ralkah phu caah caantha a si maw?


Na-Rak-O Resort i Chiang Rai, Thailand : Boka nu!\n3.Standard twin bedroom with private bathroom: Room size: 21 m² , Bed: 2 single bed Visa regler för boendet\nOne of the best hostels we stayed at. Nice bed, shower, service, nice and clean, free breakfast, good location, free water bottles everyday.


7/4/2021, CNN Nih Dr. Sasa An Kawmh Nak Vun Zoh Ta U Sih. – Chintanbo\nDr,Sasa cu dt 7/4/2021 ah interview an tuah i, a tang lei bantuk in, bia halnak le lehnak cu si.\nCNN : Mipi nih ralhrang hna nan do mi hna hi,a tlamtling lai i,a ttha lai tiah na ruat maw?\nDr. Sasa : Hi konglam hi vawi tamtuk ka chim cang mikha asi.kawlram Mipi tamtuk kan thih hlan ah R2P rak rat ter hna u tiah UN ah ka chim cang i, nan rat ter hna lo tikah, Ralhrang hna nih inn chung ah a kan luh hnawh i, an kan thah lengah, kan thilri ngeih mi tangka\ntiang in an kan lak piak tikah,kan mah tein kan ni runven cu a hau ve cang caah a si ko tiah a leh hna.\nCNN : Cu ti siah cun, UN ah Russia le China nih ralhrang pawl an ttanh peng hna tik ah ralhrang hna hi,kan teikhawh hna lai tiah na ruah maw?\nDr. Sasa : Hihi cu UN nih fakpi in an ni zuam hau mi asi.A ruang cu,China le Russia caah cun thil har asi lo.vawikhat Phone call in a dih kho mi asi ko.China asi ah maw, Russia a si zawng ah,ralhrang bawi hna kha,phone in chawn hna sehlaw kap tihna hlah u tiah ti hna sehlaw a dih mi si ko tiah a leh hna.\nCNN : Tlangcung hriamtlai phu nih ralhrang hna an doh tik hna ah,zeitin dah na ruah?\nDr. Sasa : Ka chim cia bang khan siko.kawl ralhrang hna nih, sual nak ngei lo mi le nunau hngakchia tiang in an tlaih hna i an thah hna lengah,mipi cu an inn chungah an luh hnawh hna i,an thilri,tangka le thil dangdang anduh mi poh an lak piak.Cun inka an hawnh duh hna lo zawngah an boh i, an lut tthimtthiam ko hna i, Hi bantuk in an umtik ah, Tlangcung hriamtlai phun nih cun Mipi hna cu an zoh sawsawh kho ti hna lo caah mipi leiah an ttang ve cang.\nCNN : Siah Kawram konglam ah hmai lei na hmuh ning?\nDr.Sasa: UN SC lei le vawlei cung ram kip nih nan theih dih mi siko. kawl ralhrang hna hi, hramhram in nawl ngeih nak a lami an si. Pumpak nawl ngeih nak duh ruang ah le, kum 70 chung an rak kan uk cang caah,cu uknak cu dam chung peh duh mi an si.Sihmanhsehlaw, cu cu Mipi lei nih an pawm khawh lo tikah,a tu ning in kan kal siah cun, kawlram chung civil war ngan taktak mi a chuak hrimhrim ko lai i, Mipi tamtuk thisen a luang lai tiah a leh hna.\nHi bantuk thil hi kan tawn hngading hrimhrim mi a si caah,a tuin UN SC le vawlei cung ramkip nih fakpi in nan kan bawmh a hau mi cu asi.Cun a herh bik mi cu,Ralkap kut i, Phaisa a lut ding mi hrimhrim cu, ralkap kut ah pek lo ding tiangin vawlei cung ramkip nih nan kan bawmh hau mi asi tiah a leh hna.\nCredit : CNN Interview.\nUico Ralhrang 800 Hna Cu, KIA Kah Ding In Kachin State Myitkyina Pi Lei Ah An Kal Tiah Theih A Si.


February 26 2019 09:57 AM\nTrump North Korea Kim Jong Un Vietnam nuclear weapons programme\nNorth Korean leader Kim Jong Un (C) arrives at the Dong Dang railway station in Dong Dang, Lang Son province\nKim Jong Un arrived in Hanoi to throngs of cheering crowds and curious onlookers Tuesday, on the eve of a second summit with Donald Trump the world is closely watching for tangible progress over North Korea's nuclear programme.\nThe normally sleepy Vietnamese border station of Dong Dang spruced itself up for Kim's arrival after the young leader's 4,000-kilometre, two-and-a-half-day odyssey through China aboard his olive green train.\nOutriders escort a motorcade transporting North Korea’s leader Kim Jong Un past the Opera House in Hanoi, Vietnam\nPeople react as the motorcade of North Korean leader Kim Jong Un passes the Opera House in Hanoi\nThe motorcade of North Korean leader Kim Jong Un is seen passing the Opera House\nLast updated: February 26 2019 01:59 PM


Kalay Peng Nu Pakhat A Nunnak Liam - News and Media\nKalay Peng, Pyidawthar Kahdohnak Ah Khua Mi Nu Pakhat A Nunnak Liam!! Kalay peng, Pyidawthar khua SAC ralkap le tualchung mipi ralkap kar kahdohnak ah innchung ah ai thupmi Nu Cing San Nuam, kum 32 cu kuan chokvai zuun 3 nih a khen i, a thi tamtuk chuah ruangah a nunnak liam, tiah kan theih. Pyidawthar khuachung ah hin nihin April 13 zing sml 10:00 in zaanlei sml 3:00 tiang.\nSAC ralkap le tualchung mipi ralkap an i kap i, a nunnak liam mi Nu Cing San Nuam le a pasal cu innchung ah an i thup. Nu Cing San Nuam cu a ke kehnih le a ban ah kuan chokvai nih a khen i a thi tamtuk a chuah caah a nunnak liam i a ruak zong an vui colh, an pa zong a tai ah an khen i hliam a tuar ve, tiah kan theih. SAC ralkap hna nih cun khuachung dawr an hmuh mi poh an baoh i thilri an lak, an hmuhmi minung poh an phone an chuh hna. Cun, khua mi pakhat zong an tlaih i, atu thawngpang kan hlat tiang ah an thlah rih lo. Crd – TCP


India Nih Frane Sin In Ralfale A Cawk Le Cangka China Hronak Ah A Hman Cawlh - Khuaruah Har News\nIndia Nih Frane Sin In Ralfale A Cawk Le Cangka China Hronak Ah A Hman Cawlh\nIndia nih Frane sin in Ralfale a cawk mi 5 akutcung a phanh le cangka a ralpa China hro nak ah a hman cawlh. India nih Frane sin in a cawk mi Rafale cu US dollare 9.4 billione man hrawng a si.\nIndia nih Frane sin acawk mi Rafale cu ai uangthlar ngai nain China nihcun zei huaha ah a relpiak ruam lo. China nihcun India nih Frane sin a cawk mi Rafale nihcun China’s J-20 a tluk naisai lo tiah a hei ti hnawh men ko.\nChinese expert hna nih an chim ning ahcun Rafale tham cu third-plus generation fighter jet lawng a si tiah an ti, fourth generation J-20 atluk naisai lo tiah an chim. China nih hiti hin chim ko hmanh sehlaw India nih cun ai uangthlar ve caah China tlerhkhawnhnak ah a hman cawlh bak ve ko.\nZhang Xuefeng, Chinese military expert hna nih India nih air force hna nih SU-30 MKI fighter jets an ngeihmi nak in Rafale cu performance areas ahcun a ttha deuh ko nain fourth generation 1 lawng a si tiah an chim. One fourth of generation nihcun zeipipa khi an tuah khawh mi a um hlei lo tiah an chim fawn.\nChina le India hi biatak tein an pahnih karlak ah hin raldohnak chuak sual sehlaw zei deuh khi dah nang na zumh deuh mi si. India ngai ngai nihcun China cu a tei khawh na zum ve maw? Keimah zumhnak ahcun India nihcun China cu a teinak ding lam ka thei bak lo.\nKan hnung lei an buai nak hna kha hei ruat hmanh law India ralkaap nihcun China ralkaap cu raldoh chim le vuak hmanh ah an rak tei bak lo timi cu hmuh khawh a si. Tutan India nih Frane sin in a cawk mi Rafale hna hi China nih cun zeitesen ah a rel piak bak lo.\n← R.I.P: Hi Tluk Kan Vawleicung Thawngpang Chiat Lio Ah Kan U Nau Pa Pu Lian Sang Nih Mual A Kan Liam Tak\nSecurity Law Thar Zulh Duh Lo Ruangah Hong Kong Collage Sianghakchia Mi 4 Tlaih An Si →\nSalai Lungthli Tum Nih Ngun San Aung A Ti Ning Cu Ngun San Aung Caah Cun Ningzak Bak A Si\nAmah le amah actress sidingah arak iruah ballo nak kong aphuangtu Khin Thazin\nApril 16,2020 18:16 pm i Halkha Lii aahnin mi cu afak ko ti long na theih sual ah a video in rak zoh tthan hmanh arak fak ngai ko\nBREAKING NEWS: CONGO RAM AH EBOLA ZAWTNAK A CHUAK TTHAN HOI\nBreaking New: Mi American Missionary Pilot Accident Ruang Ah A Nunnak A Liam


Home › ZLINE RA36 36" Single Dual Fuel Range Stainless Steel 4.6 cu. ft.\nZLINE RA36 36" Single Dual Fuel Range Stainless Steel 4.6 cu. ft.\nItem Number: RA-36\nRegular price $4,499.99 $2,649.99 On Sale


Dr. Hmuh Thang Hi A Ho Dah A Si?? By Pu Lian Cin – Chin 11 News\nDr. Hmuh Thang Hi A Ho Dah A Si?? By Pu Lian Cin\nA cunglei bia hal nak hi, mi tam deuh nih cun, Dr. Hmuh Thang cu Sibawi a si, USDP party a si tiin leh a si hnga. A si nain Dr. Hmuh Thang i a chunglei thawnnak (potential) hi mikip nih theih khawh a si lem lai lo caah Dr. Hmuh Thang kong tlawnpal vun langh ter a herh rua tiah ka ruah.\nDr. Hmuh Thang cu Sibawi a si i Tonzang ah kum 2, Falam ah kum 3, Thantlang ah kum 8, a dihlak kum 13 cozah rian a tuan i cozah rian tuanning tha tein a hngal mi a si.\nCozah sin rian a tuan lio in nihin ni tiang ah Myanmar Medical Association ah member a si i Myanmar Medical Council member a si rih. Hi Council nihhin Kawlram pumpi Healh lei i hruaining cawlcanghning a tlai tu a si. Cun Myanmar Red Cross ah Secretary rian kum 12 a tuan. Chim duh mi cu Dr. Hmuh Thang cu Pithawngsu Vuanci ah Health Vuanci rian hmanh tluang tein a tuan kho ding mi a si.\nLaimi le Khrihfabu hi aa then kho mi a si lo. Khrihfa Biaknak nih kan miphun a kilkamh, kan bia kan hla, kan nunphung le kan ca a kilkamh, a nun ter. Cu caah miphun a daw mi poah nih Khrihfa cawlcanghnak ah an i tel cio. Dr. Hmuh Thang cu miphun a daw mi a si caah, Lairam Biaknak lei cawlcanghnak poah ah aa tel i bochan mi a si.\nTahchun nak ah Chin Baptist Convention(CBC) ah EC member, Chin Theological College ah Board of Trustee, CCLS (atu CACC) ah Treasurer, CACC ah Board Of Director a si i 2018 in atlagre in nihin ni tiang, CCU ah Board of Trustee nihin ni tiang, TABC ah EC (2018 in atlarge), 1983 1990 tiang Thantlang Baptist Church ah Treasuser le 1997 in 2009 tiang Church Chairman, Hakha Thantlang hrawng sermi committees a phunphun, hmun 20 tiang a tel pi hna. NU le pa dirhmun in, caan pek, retheih, phaisa dih, in a nung mi pa a si.\nDr. Hmuh Thang hi “Patriotic” timi miphun a daw taktak mi long si loin, National politician a si tiah vun langh ter ka duh rih. Patriotic a si tihi cu a cunglei bia nih fawi tein a fian ter ko rua tiah ka ruah. National politician timi ah… Politic ah bia pahninh a um tawn. Party politic le Natianal politic an ti theu. An hrilhfiah ning aa dang cio lai na in a fawi in chim ahcun party politic cu party nih a dirpi mi chung long fak piin an cawlcang, National politic timi cu miphun caah a tha a rem tiah ruahmi rian ah a herh tining in a cawlcang mi an si tiin a fawi nak in chim khawh a si.\nMahsahlah chan ah mikip niih politic luhkhawh tuankhawh a si.\nCozah rian tuan zong party, council ah tel khawh a si. Cu caah mifim mithiam , bochan mi cu, party council ah luh dih an si. Dr. Hmuh Thang hi Thantlang ah sibawi in a rak i thial tikah, Thantlang nih an zumh, an dawt i Party Nilakhan Kuzale tiang tuanvo an rak pek. Cun Chin Pine Council Member (part time) dirhmun tiang in tuanvo an pek. 1988 kum in Mahsahlah uknak a rawk I 1990 kum ah election tuah a si. Hi lio ah Dr. Hmuh Thang cu Pary election luh aa tim lo. Dai tein cozah sibawi rian tuan aa tim. Sihmahsehlaw Thantlang NLD nih “election ah NLD Candidate nih NUP Candidate a tei lai lo caah na rian in chuak law NLD in nangmah kan in tar lai” tiah chunzan in an sawm. Thlakhat aa ruat hnu ah, a pom hna i cozah rian in dinhnak sawk ah, Rgn ah thlahnih a um. Rian chuahnak order a hmuh hnu ah Laitlang a kal. Thantlang phak hlah an NLD nih midang pakhat an thim. NLD nih bia an khiah cia mi an let duh ti lo. Cu ticun cozah rian in le a chuak, NLD nih le an deuh, tikah a vaivuan. A hnu ah, amah a daw mi upa hna nih Independence in an dir pi i1990 elction ah Mp a hmuh.\n1990 Election cu Upadi ser awk ah tuahmi Election a si bantuk in 1992 ah Amyota Ngilakhan Tawlreltu minung 27 an thim hna i aa tel ve. 1993 in 2007 tiang, kum 14 chung, Upadi suainak Amyota Ngilakhan ah aa tel. Hi lio can ah MI nih vui tampi zantim ah an auh, an hro, an cer, A si nain a dirhmun a chim peng. Kawlram tuanbia ah theihtlei awk a si mi pakhat cu, Ngilakhan ah chuahpi mi catluan hi Dr. Hmuh Thang a chuahpi hlan ah, ni 5-6 chung, censor tuah piak a um lo. Dr. Hmuh Thang nih catlaun a chuah pi hnu ah censor an tuah. Chim duhmi cu tlangcung mi le kan dirhmun kha fak ngai le raltha ngai in a chim ngam caah a si ti nak a si. 2008 constitution fehter nak committee zong ah aa tel ve.\nA chim theu mi cu 2008 hi kan chimmi aa tel mi a um bantuk in kan duh lo mi zong tampi aa tel ve. Remh hau mi a um len ko a ti tawn. Politic cu rili cung a vuanmi thingluang bang in a tum, a kai, a pil, timi myo a ngeih caah a professional a si mi Doctor rian tuan, Private sizung nganpi sak, ti bantuk saduh a that tawn, Cu ticun 2010 Election ah luh zawng aa tim na loin Election hlan thlahnih a duh ah, USDP nih, vui 5-6 tiang an sawm caah 2010 Election ah a lut ve. Cu ticun 2010 Election ah Thantlang Mp a sung, 2015 election ah Thantlang in a hmuh than. Hi NLD Lai Cozah sin zong ah, paa caan in an hman i Plainning and Finance committee ah Chairman tuanvo zong a lak piak hna.\nCu caah Dr. Hmuh Thang bantuk in minung kan ngeih hi kan van a tha. Kawlram politic thlihran zoh tik party pakhta long nih cozah a ser kho ti lai lo, tihi politic a ngiathlai mi kip theih a si. Hi bantuk can ahhin Dr. Hmuh Thang bantuk, miphun dawtnak le dinfelnak le sumpathy. empathy in a nung mi pa, hnu he hmai he thil theimi thil tuaaktan kho mi pa, hi philh lo awk a si hnga A biapi mi cu Thantlang khuami le Zophei, Lautu le Miram peng ummi nih Dr. Hmuh Thang hi nan dawt awk a si tiin ka bia ka dongh ter.


Israel Ram Hi An Hrocer Ning Tluk In Kah Tong Sehlaw Israel Minchim Awk Umti Hnga Lo — Salai Ephraim Thawngpang\nIsrael Ram Hi An Hrocer Ning Tluk In Kah Tong Sehlaw Israel Minchim Awk Umti Hnga Lo\nAmerican ram le Iran ram i doh/kalh nak ruangah Hizbollah ralhrang pawl hna nih cun fak taktak in American le Israel cu a hro t’han hna.Hizbollah misual pawl an hruaitu a si mi Hassan Nasrallah nih cun American nih Iran ram chungah a kuan fang le hriamnam a phanh ter a si ah cun Israel ram cu vutcam le hell mei a lo lai tiah a chim.\nMr Hassan Nasrallah photo.\nAmerican ram nih Iran ram cungah a tuah ser ning hoih paoh in Israel ram cungah lehrulhnak kan tuah peng ve lai.cun, Israel ram rawh nak dingah hriamnam tling khitkhet tein kan neih i,Israel ram rawh nak ding caah dothlatnak zong kan tuah dih cang.asinain American a cawlcangh ngam taktak rih lo caah zei hmanh kan tuah rih lo nak a si tiah a chim.\nCun, Israel cozah nih a cawlcangh nak cem a si mi hmun hna Rili sen le Ben Gurion International Airpory ah a cozah ralkap a chiah nak hmun le Israel ram chunga a si mi Eilat khua le Ashdod khuapi vialte hna cu cikhat ah rawh dih in an um lai.Israel ram mi vialte hna zong hloh thlau dih an si lai in Israel ram hrimhrim,an ram dih lak in mei in khangh dih an si lai tiah Mr Hassan Nasrallah nih cun a chim.\nHizbollah ralhrang pawl pawl hna hi (Shia Muslim) pawl hna kha an si i,kum 2006 lio ah Israel he fak ngai in an i do bal cang.Shia Muslim pawl hna nih cun Israel he kan rak i doh lio ah cun hriamnam tling tein kan rak nei lo,asinain kum 13 karlak ah Israel ram rawh khawh nak dingin hriamnam cu tlamtling tein kan neih dih cang.Israel nih a kan hmuh ning bantuk kan si ti lai lo tiah a chim.\nTagged Israel Ram Hi An Hrocer Ning Tluk In Kah Tong Sehlaw Israel Minchim Awk Umti Hnga Lo\nLaitlang Lei Pathian Rian Tuantu Pastor Pawl Hna Biafak Chim Ruang I Mah Tluk Tiang Vuak An Tom Mi Cu Aw →\n← Australia Ram In A Rak Tlungmi Tluang Za Thang Hnin Nih Hakha Sipin Pawl Hna An Mual A Photer Cikcet Hna


Ralkap Captain a pa, Ralkap nih mipi sinah thi lak in an kah! – Kawltu Team\nRalkap lei chung zong in a thi mi an um ve cang ee. A pa caah ngaihchia a si ko mu. A Fapa vial Ralkap captain a si lio ah a fapa rianttuan ti hna kut in a nunnak a liam ve. Ralkap pa nih lungfimnak ah hmang seh mah thil hi. Mipi chungkhar viar an duh ti paoh in an thah hna, a tu tan ah a pa a thih ve tikah hin thil tam pi ai fiang lai.\nSandah a piah mi pawl Ralkap le palik nih an kah hna nak ah Kawl ralkap captain a pa an kah chih nak hi a si. Mipi sinah um dawh dang a si ve. Ralkap uknak a ttanh ve lo mi zong a rak si kho ve men. Theih a si lo.\n← US ummi kan Laimi nih CDM Concert an ngeihnak hi uar a um kho tak tak. (+Photos)\nA Poi Kho Tuk Ee…Actor Lumin Cu CDM A Dirpi Ruangah Ralkap Nih Thong An Thlak, Thonginn Ah A Zawt Azual Ngaingai! →


Wow! Yangon Cu A Mak Tuk Cang Lai Hih+ Video – Lai Lungrawn Post\nWow! Yangon Cu A Mak Tuk Cang Lai Hih+ Video\nOctober 20, 2020 admin Myanmar News\nYangon khuathar (New Yangon City) cu ropui taktak in an sak an timh cang. a umdan ding zong an suai thlu dih cang i, international level bakin an sak lai. Atu lio Yangon khua hlun he tahchun ahcun van le vawlei bantuk bakin aa thlau cang lai. mei (Electric) le thildang dang hna zong thlacham um ti lo dingin tuah le sak dih si cang lai. Hi khuathar saknak dingah $8 billion nak tam dih dingin budget zong an suai dih cang. An saknak ding hmun hma cu Yangon khua kam lo an tuahnak hmunhma ah a si. Yangon khuathar le khuahlun cu tivapi lawng a an lai.\nHi khuathar a satu ding company cu China Communications Construction Company (CCCC) pawl an si. China cozah sinnah mah khuathar saknak ding phaisa zong an cawi lai. CCCC pawl cu Africa le Asia ramchung hmun dangdang zongah lo hmunhma a ngei cang mi an si. Company le thil dangdang an tuah i hlawknak zong tampi hmu cang mi an si.\nMah khuathar saknak ding kong he pehtlaiin cheukhat an thinpannak cu “China cozah sinah Kawlram nih phaisa a cham khawh lo sual ahcun China cozah nih Yangon khuathar hi anmah kut ah an chiah peng lai” tiah a phang mi an um ve. A ruang cu hi bantukin ramdang zongah China nih an tuah mi a rak um cang. Sri Lanka i tilawng dinhnak hmun pakhat zong China cozah nih kum saupi chung leiba cham khawh lo ruangah an rak uk bal cang. New Yangon City Master Plan (Short Video) zong zoh chih khawh si. hi ka ah video zoh khawh si.\nMizoram Le Assam State Ramri Buainak Kongah Mizoram Cozah Thil Tuah Cu A Mak Bak Ko\nSui Chin Hi Nu Men Lo Bak A Rak Si Ko, Pakistan Ah Voikhat Te Zong Mission Riantuan Duhmi Nan Um Sual Ah Tiah Ca A Va Tial


Kan Chin miphun chungin ralkap le palek a ttuan mi vialte nih a thei her tuk mi\nKan Chin miphun chungin ralkap le palek a ttuan mi vialte hna sin ah ca kuat. A tu ah kan Kawlram sining vialte cu nan theih cio dih cang.\nPhunghram ning lo pi in Min Aung Hlaing le a hnu zul ralkap pawl nih kan Kawlram uknaak le nawlngeihnaak cu hramhram in an kan chuh. Mipi nih kan thlah duh ve lo I an kan chuh ka in nihin ni tiang mipi nih kan tlaih peng ko rih\nMipi nih rampi aanaa cu thlah kan duh hrimhrim lo caah a tu nikul deng tiang kan thlah duh lonaak kha Kawlram chung khuazakip ah lung nem thin fual te in kan langh ter cio.\nA tu ah cun nanmah ralkap le palek pawl nih mipi tu runven le humhim hngin lo te in mi nung tamtuk thisen nan chuah I an nunnaak nan laak cang hna. A tu tiang ah kan CHINMI chung in ralkap le palek a ttuanmi hna zong phung ning lo in mithat le lainawng ah nan I tel dih ve.\nNanmah taktak nih nan kut nan hler lo zong ah uniform nan I hruk paoh le meithal nan I tlaih I ralkap le palek riahnaak umnaak I nan um ve paoh ah cun na lung a tling I naa tel ve tinaak a si. Cu cu upadi a simi Criminal law. Criminal procedure le Evidence law ning bak a si. ( Mah ka timi hi hramhram in Kawlram uknaak aanaa a la mi pa\nMin Aung Hlaing nih upadi lei ah ruahnaak apeetu dingah aa chiahmi kan Chin miphun thangchiat tertu a si ti in CHIN miphun upa tampi nih an timi pa Dr. Ngun Cung Lian zong nih a hman bak a ti ko lai. A hman a ti ah cun ka let hlah seh law a hman hrimhrim lo a ti ah cun vun ka let seh law kan I phomh ko lai ka ngamh tuk )\nCu ca ah mah hi dohnaak lam cho kan chuah cun Min Aung Hlaing le a hnu zul ralkap le palek vialte cu nan mah lawng si lo in nan chung le le nan ngeihchiah dihlak vialte tiang in hloh dih nan si te lai. zulh dawi dih nan si te lai\nNa Pastor, na khrihfabu, na innpa le na rualchan hna zong nih nan ruak hmanh an in vui duh te hna lai lo. Nangmah CHIN miphun a si vemi nih na CHIN hawi mipi meithal in ramsa hrang bang van kah ngai cu nan ruah khawh taktak ko maw?\nCu ca ah mah hi ka ca kuat nan theih le cangka te hin nan uniform, nan meithal le nan zen thong vialte kal tak law nan chungkhar dihlak he CDM ah rak lut tiah upatnaak he kan sawm hna.\nA tu hi a caan dongh lei a si cang I a tu a caan um lio te I nan luh lo ah cun ngaichih naak caan a luan lai I ngaichih vai nan bar dih lawng si lo in nan nunnaak hrim hrim nih a hlawh lai ti kha CHIN miphun in ralkap le palek a ttuanmi hna nan dihlak sin ah ca kan kuat hna. J. P. Baik Tin Sang (LL.B)\nBe the first to comment on "Kan Chin miphun chungin ralkap le palek a ttuan mi vialte nih a thei her tuk mi"


Ralhrang Cozah Kan Tei Ni Cu Mipi Nih Federal Kan Hmuh Ni A Si Lai – Thechinlandtoday\nRalhrang Cozah Kan Tei Ni Cu Mipi Nih Federal Kan Hmuh Ni A Si Lai\nadmin August 13, 2021 Leave a Comment on Ralhrang Cozah Kan Tei Ni Cu Mipi Nih Federal Kan Hmuh Ni A Si Lai\nRalkap kan tei ni cu federal kan hmuh ni asi lai.Kan kawlram kong ah Ka thin phan ngai mi pakhat cu Asia ram cheu khat hna thluak put hi asi.Ralkap uknak hi mipi le tlangcung hriamtlai hna i bawm in kan doh taktak tik ahcun ramchung buainak cu afak ve ko lai. Cu tik ah kawl ram ah company le chawhleh thalnak rian ngan a ngei mi Asia ram cheu khat hna nih an chawleh thalnak le company rawh lai phan ah heh tiah aa kan tlangtlak te lai.\nAsia ram buainak ahcun nitlak lei ram le UN nih direct in tlangtlak loin Asia ram zulhphung ningin Asia ram nih tlangtlang hmasa hi asi ve.Ralkap uknak kan doh lam can ceo hrawng ah Asia ram hna nih cabuai cung ah i caih tih dingin an holh len hoi te lai. Abik in Tuluk le Rusia nih ahruai hna lai.Atu kan buai mi cu zauk phung he aa pehtlai mi asi caah ahlan bantuk zauk phung le 2008 phunghram tang bantuk sawhsawh cozah uknak men si ti loin federal uknak tling hmuhnak kha kan buai pimi asi.\nRalkap uknak kan hrawh lio ah Asia ram chawlehthalnak ngan le company tampi cu ahnur suan hrim lai. Cucu Asia ram nih an tih tuk lai caah Ramchung daihnak caah tiin cabuai cung ah federal caih ding in aa kan tlangtlak sual te lai ka phang.Kawl ram ramkheel um tu ning zoh tik ah Federal hi cabuai cung le hluttaw thutden cung men in caih awk tha mi asi ti lo. Lam caan lam arau chin.Ralkap nih hin mipi sin in cohlannak mandate a kawl lai, cucu i tuk kah lio ah aralnak in a sual lomi mipi tu kha harnak apek deuh hna lai i mipi nih an celh lo tuk ahcun ralkap ah an tang than kho men. Mipi an tuar tuk ahcun kan i tinh mi kawltung phak hlan ah cabuai cung le hluutaw thutden cung ah federal kong caih than ding kir than a si sual lai ka phang cia.\nCucaah kan duh mi federal uknak hi zei cozah le hluttaw hmanh nih pek ding le ding lo kong kan caih piak hna hlahseh, kanmah tein kan i lak khawh hrim lai, Hluttaw le cozah nih cun kan lak mi federal kha an cohlan i theih pi lawng an rian asi, caih piak aherhnak a um lo tiah ka ruah.Federal hi cabuai cung ah kut thlir vote in pek le hmuh mi uknak asi lo, nunnak le thisen in hmuh mi uknak asi. Cucaah ral kan tei ni cu federal kan hmuh ni a si lai tiah ka ruah ko.Cucaah kan tha chia hrim hlahseh,\nCredit: Lai Ram Laipa fb cahmai.\nMipi Caah Zohkhenhnak Sii An Zuar Nak Si Dawr Lian Ralhrang Nih An Luh Hnawh Hna →\n← MYANMAR PAWISA (KYAT) TUAH BET RUANGIH THIL MAN SANG KHUNG DING HI.


President Trump: Biden nih “Proud Boys” ati mi hna hi ka hngal hna lo. – Thechinlungnews\nPresident Trump: Biden nih “Proud Boys” ati mi hna hi ka hngal hna lo.\nTutan US president Trump le Biden a voi nak debate an tuah mi cu a buai ngai ngai, Biden nih Proud Boys, a ti mi hna hi Trump tanhtu mibu pakhat an si i, Antifa group pawl he hin aa do peng mi hna an si.\nTuzarh ni 2 ah khan President debate cu a voikhatnak an tuah i, cu lio ah Biden nih Trump tantu bukhat in a um mi hna cu proud boys tiah a ti hna i, Trump nih Proud boy na ti mi hna cu a ho te hi dah an si ka hngal lo e an min ka chim tuah tiah a hal, Biden nih fiang tein a chim lo.\nTuzarh ni 3 ni ahkhan Biden nih a chm than mi cu Trump nih proud Boys cu ka thei hna lo an min ka chim a ka ti hi ka khuaruah a har, debate lio ah an min a au peng ko hna nain proud boys pawl a mah tantu le a thli tein nawl a pek tawn mi minung cu ka hngal hna lo a ti mi hi lih a si tiah Biden nih a chim.\nBe the first to comment on "President Trump: Biden nih “Proud Boys” ati mi hna hi ka hngal hna lo."


Kei mah cu ka chanchung ka pawcawmnak rian ka ttuan pah in, ka si khawh tawk in ka miphun caah ka pe. Miphun caah a tthehnem lai ti ka ruahmi rian an ka khinhmi le fialmi paoh ah liangkhinh in ka ttuan. Ka pawcawmnak rian in ka dinh hnu tiang hmanh ah rian khinh mi al lo tein ka cohlan i ka ttuan ko. – Buanchukcho\nKei mah cu ka chanchung ka pawcawmnak rian ka ttuan pah in, ka si khawh tawk in ka miphun caah ka pe. Miphun caah a tthehnem lai ti ka ruahmi rian an ka khinhmi le fialmi paoh ah liangkhinh in ka ttuan. Ka pawcawmnak rian in ka dinh hnu tiang hmanh ah rian khinh mi al lo tein ka cohlan i ka ttuan ko.\nKa theithiam u ka miphun hawi hna\nAsinain, tutan rian an ka khinh mi cu lung awttawmnak tampi a ka ngeihter. Khuasau pi ka ruat. Chin mi lak ahcun cathiam ke paza ka si ve tining law ka palh lai lo. Ka phun hawi hna le ka rian ttuan hawi lak zongah hmai dir le zohhlei ka si zungzal. Tutan tucu rian a ka fial tu hna nih an ka helhhumh ning cang ka lung cu a tling deuh lo. Ka miphun caah cun zei rian paoh a poi lo kati ko nain, kei mahnak in an duh deuhmi hna pahnih an helhhum hna i a tlam atlin ti lo hnu lawngah pakhatnak ah an ka chiah tthan.\nKa lungthli te cun ka fahsak ko nain, a lunciami caan ah ka tthutdan le ka sining te kha ka ruah tthan tik ah ka ui tuk fawn. Cucaah, ka phun hawi caah a chungin rian ka ttuan ahcun thil tam deuh tal ka ttuan kho lai, tiah kai hnem i zei dang hmailei kong zong ruàt tuk chih ti loin ka cohlan ko hna. Ka theithiam hram u ka miphun hawi hna.\nAsinain….ka theih banh lo mi belte a tam ko.\nRian a ka fial tu hna hi, ka miphun a that a nawng mi hna, ram pumpi mipi le vawleicung mi vialte nih lainawng le mithalo tiah sualphawt mi ansi. Miphun abubu in lainawng in cihmih ai timmi tiah vawleicung biaceih zung pi zong ni tazacuai liomi ansi. Asinain an ka tuhmi thanthling cu a thlum tuk i an ka danghmi sa cu a thaw tuk.\nKan mipi lak le vawleicung mipi hmaika ah an hmaihngal ter sawh men ding ah khin chiahmi ka si. An i tinhmi tlamtlinnak dingah kei mah kut kha hmang in rul tleih le ek tonghter an ka timh mi cu asi. Lai an nawn tik le mi an rawiphir tik ah kei mah min kha an hman te lai.\nThisen an ka neh chih lai. Cu zong cu ka hngalh bu in an bia ka al lo nak hna cu, an thanthling cu athlum tuk i an sa cu a thawt tuk caah asi. Kei mah lei in kai hnemh ve nak cu ka mipi sinah khin thil tha ka tuah khawhnak kha ninghngal in biasawng ka tlorh piak hna lai i thatlonak le ningzahnak a chuah tik paoh ah cunglei nih an ti mi le order an ka pekmi si ti tu in ka pheh te lai.\nAsinain, tuchan kum zabu 21 ahcun vawlei cungah lih chim le phehthuh in thil a kal kho ti lo. Chain of Command kha biaceih zung nih ttha tein an dawi i sualphawtnak an ser khawh cang. Accountability ttha tein a um cang. Kan pu le nih mi an thah le lai an nawnnak kha ka duh zong duh lo zongah ka ttuanvo ngeihnak a si chih ve. Ka miphun hawi hna cungah hremnak, khuasual le lainawnnak an tuahmi kha ka duh zong duh lo zongah an ka hrawmh ve. Ka kut ah thi a neh ve lai. Mawh tthatnak ka duh bantuk in mawhchiatnak zong ka tuar ve te hrim lai.\nUN le US cozah nih kan pu le pawl sual dawi ding an tuah cuahmah mi ah ka tel colh ve lai. US cozah nih kan ram cu Unusual and Extraordinary National Security Threat Against the United States tiah president Biden nih thanhnak a tuah tik ah, ka pu le pawl cu America ram caah ttihnung mi ral cazin ah chiah ansi. Ramkulh level ah upa bik kasi nak in America cozah i an ral ka si ve ai, ka pu le rian khinhmi thawng in. America rampi nih ral tiah cohlan mi pakhat ka sinak in kei mah lawng siloin ka chungkhar le ka hrihhruai, ka naihniam zong ral an si chih ve. Ka pu le thawng tthiam tthiam.\nKan pu le uknak hi peh tein cansau a nguh ahcun kan nawlngeihnak tang ah mi an tlaihmi, an hremmi, lai an nawn mi le khuasual an tuahmi vial te cu vawileicung nih an zoh sawhsawh te lai lo. Dantaknak le sualphawtnak nih a zulh te lai. Zei caah tiah vawleicung tuanbia ah zeibantuk dictatorship hmanh chanchung a nguh bal lo. Tuchun ka tuahsernak le an rian khinhmi ka cohlannak nih thlapahle bantuk in a ka dawi peng lai. Ka tuahsernak thawngin ka te chin fapar tiang caah tuanbia tthalo ka ttial piak cia hna tluk asi. Ka miphun hawi dihlak nih an duhlo tuknak heh tiah an langhter ko bu ah kei nih kan ral pa caah rian ka va ttuan ve mi cu ka tuanbia ah a ttial lan cang ko lai.\nPasal ka bia khiahnak nih ka mit a ka auter ngam ti lo. Ka lungretheihnak hi ka theithiam u mu ka phun hawi hna. Zei tik tiang dah zan hngilh thiam lo le mi hmai khap loin ka um lai ti ka ruah ah….\nJesuh hi Pathian a si maw?\n7.2-magnitude earthquake in Haiti leaves 304 people dead


Sualnak Hrampi timi cu Zeidah a Si? (Sualnak Hrampi timi cu Zeidah a Si?)\nREL KA DUH Africa Holh Albania Holh American Kut Holh Amharic Holh Arab Holh Armenia Holh Azerbaijan Holh Bislama Holh Bulgaria Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Citonga Holh Colombia Kut Holh Croatia Holh Czech Holh Denmark Holh Dutch Holh Efik Holh Estonia Holh Ewe Holh Faeroese Holh Fiji Holh Finland Holh Fon Holh France Holh Ga Holh Georgia Holh Germany Holh Grik Holh Haiti Creole Holh Hausa Holh Hebru Holh Hiligaynon Holh Hungary Holh Iban Holh Iloko Holh Indonesia Holh Italy Holh Italy Kut Holh Japan Holh Kikamba Holh Kinande Holh Kinyarwanda Holh Kirghiz Holh Kiribati Holh Kirundi Holh Korea Holh Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwanyama Holh Lithuania Holh Luo Holh Madagascar Holh Malayalam Holh Malaysia Holh Mirang Holh Myanmar Norway Holh Nzema Holh Oromo Holh Pangasinan Holh Papiamento Holh (Curaçao) Persia Holh Poland Holh Portugal Holh Portugal Holh (Portugal) Romania Holh Russia Holh Serbia Holh Serbia Holh (Roman Cafang Hmanmi) Shona Holh Sinhala Holh Slovakia Holh Slovenia Holh Spain Holh Sunda Swahili Holh Sweden Holh Tagalog Holh Tatar Holh Tetun Dili Thai Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Ukraine Holh Uzbek (Roman) Uzbek Holh Valencian Vietnam Holh Yoruba Holh Zapotec (Quiatoni)\nSualnak Hrampi timi cu Zeidah a Si?\nAdam le Evi cu hmasa bik sualnak a tuahmi minung an si. “A ṭha le a ṭhalo hngalhnak pe khotu thingkung a tlai” an einak thawngin Pathian nawl an rak buar. Mah tikah mi tampi nih sualnak hrampi * tiah auhmi sualnak kha an rak tuah. (Genesis 2:16, 17; 3:6; Rom 5:19) Mah thingkung i a tlai kha Adam le Evi nih einak nawl an ngei lo, zeicatiah minung caah a ṭha le ṭhalo he aa tlaiin Pathian nih biakhiahnak nawl a ngeihmi kha mah nih a aiawh caah a si. Adam le Evi nih mah thingkung a tlai an einak thawngin a ṭha le ṭhalo kong ah anmah tein biakhiahnak tuah dingin an i thim. Cutin an tuahmi cu Pathian nih a ṭha le ṭhalo kong i biakhiahnak nawl a ngeihmi kha an hlawt a si.\n“Sualnak hrampi” nih Adam le Evi kha zeitindah a hnorsuan hna?\n“Sualnak hrampi” nih zeitindah a kan hnorsuan?\n“Sualnak hrampi” ruangah a chuakmi thil in kan luat kho maw?\n“Sualnak hrampi” he aa tlaimi a hmaan lomi ruahnak\nSualnak hrampi nih Adam le Evi kha zeitindah a hnorsuan hna?\nAdam le Evi nih sualnak an tuah caah an hung tar i a donghnak ah an thi. Pathian he an i pehtlaihnak kha an hrawh i a tlingmi ngandamnak he zungzal nunnak kha an sung.—Genesis 3:19.\nAdam le Evi nih sualnak a ngeimi an sinak kha an tefa vialte sinah an roh hna. Mah cu nulepa nih cikor chambaunak an rohmi hna bantuk a si. (Rom 5:12) Cucaah mi vialte cu kan chuahka in “misual” * kan si, chim duhmi cu mitlinglo in hrin kan si caah thil ṭhalo tuah kha kan i fawih tinak a si.—Salm 51:5; Efesa 2:3.\nRo kan comi sualnak le tlinlonak ruangah kan zaw, kan hung tar i kan thi. (Rom 6:23) Cun kanmah le midang tuahmi sualnak ruangah a chuakmi harnak zong kan tong.—Phungchimtu 8:9; Jeim 3:2.\nKan luat kho. Jesuh nih “kan sualnak ngaihthiamnak ding caah” raithawinak in a nunnak a pek tiah Baibal nih a ti. (1 Johan 4:10) Jesuh raithawinak nih kan comi sualnak ruangah a chuakmi thilṭhalo in a kan luatter khawh i Adam le Evi nih an sunghmi, a tlingmi ngandamnak he zungzal nunnak kha a kan ngeihter ṭhan khawh.—Johan 3:16. *\nA hmaan lomi ruahnak: Sualnak hrampi ruangah Pathian he pehtlaihnak ṭha zeitikhmanh ah kan ngei kho lo.\nA hmaanmi: Adam le Evi nih an tuahmi thil ruangah Pathian nih a kan mawhchiat lo. Mitlinglo kan si kha a hngalhthiam i kan tuah khawhmi lengin kan sinin aa ruahchan lo. (Salm 103:14) Kan comi sualnak ruangah harnak kan ton hmanhah Pathian he pehtlaihnak ṭha ngeih dingin caanṭha le tinvo sung kan ngei.—Phungthlukbia 3:32.\nA hmaan lomi ruahnak: Tipil innak nih mi pakhat kha sualnak hrampi in a luatter caah bawhte zong tipil an in awk a si.\nA hmaanmi: Tipil innak cu khamhnak hmuhnak caah a biapi tukmi kehlan a si ko nain Jesuh raithawinak zumhnak lawng nih mi pakhat kha sualnak in a thianh khawh. (1 Peter 3:21; 1 Johan 1:7) A hmaanmi zumhnak cu hngalhnak cungah aa hngatmi a si caah bawhte nih cu bantuk zumhnak cu an ngei kho rih lo. Cucaah Baibal nih bawhte tipil innak kha a cohlang lo. Mah kha a hmasa Khrihfa hna kong in hngalh khawh a si. Bawhte pawl si loin Pathian Bia a zummi “nu he, pa he” tipil an ing.—Lamkaltu 2:41; 8:12.\nA hmaan lomi ruahnak: Evi nih thlauhmi thingthei kha a ei hmasa ruangah Pathian nih nu pawl kha chiat a serh hna.\nA hmaanmi: Nu pawl chiatserh canah Pathian nih Evi kha sualnak tuah dingin a hlengtu “rulpi tar, Khuachia, asiloah, Satan” kha chiat a serh. (Biathlam 12:9; Genesis 3:14) Mah lengah sualnak hrampi caah rian a ngeimi cu a nupi kha si loin Adam a si tiah Pathian nih a hmuh.—Rom 5:12.\nAdam nih a nupi kha a uk lai tiah Pathian nih zeicah a ti? (Genesis 3:16) Cutin a ti ruangah Pathian nih mah tuahsernak kha a ngaihthiam tinak a si lo. Sualnak ruangah a chuakmi thil ṭhalo kha a chimchungmi a si. Pa nih an nupile kha daw hna sehlaw hmaizah hna seh, cun nu pawl kha upatnak in pehtlaih hna seh tiah Pathian nih aa ruahchan.—Efesa 5:25; 1 Peter 3:7.\nA hmaan lomi ruahnak: Nupa umṭinak cu sualnak hrampi a si.\nA hmaanmi: Nupa umṭinak cu sualnak hrampi a si lo ti kha mah a ruang hna nih an langhter:\nPathian nih Adam kha a ṭha le a ṭhalo hngalhnak pe khotu thingkung a tlai ei lo dingin nawl a pek lioah Adam cu amah lawng a rak si, a nupi a um rih lo.—Genesis 2:17, 18.\nPathian nih Adam le Evi kha “tefa tampi in ngei u,” tiah nawl a pek hna. (Genesis 1:28) Pathian nih a fialmi hna an tuah ruangah dantat an si ahcun Pathian cu a puarhrang tukmi a si lai.\nAdam le Evi nih sualnak kha hmunkhat ah an tuahṭi lo—Evi nih sualnak a tuah hnuah a vapa nih a tuah ve.—Genesis 3:6.\nNuva nih nupa sinak an hmanmi kha Baibal nih a cohlan.—Phungthlukbia 5:18, 19; 1 Korin 7:3.\n^ cat. 3 “Sualnak Hrampi” timi biafang cu Baibal ah langhtermi a um lo. A tak ti ahcun Baibal ah langhter hmasa bikmi sualnak cu Satan nih Evi a hlennak lihbia kha a si.—Genesis 3:4, 5; Johan 8:44.\n^ cat. 11 Baibal nih “sualnak” timi biafang hi a ṭha lomi tuahsernak ca lawngah si loin ro kan comi tlinlonak le sualnak ca zongah a hman.\n^ cat. 14 Jesuh raithawinak le raithawinak nih zeitindah ṭhatnak a kan hmuhter khawh timi kong tam deuh in hngalh awkah “Jesuh Nih Zeitindah A Kan Khamh?” timi capar kha zoh.\nZumhnak & Biaknak Baibal Biahalnak A Phi\nShare Share Sualnak Hrampi timi cu Zeidah a Si?


ICBM Missionaries Training – CBCUSA\nDr. Siang Zi (CCU) Christian Education and Mission (6 hrs.)\nSayama Hiak Hlem (CCU) Biblical Foundation of Mission (6 hrs.)\nDr. Thang Hnin Lian Health in Remote Area (4 and half hrs.)\nRev. Thawng Lian Thang (IBC) Pray and Giving (4 and half hrs.)\nDr. Cung Lian Hup (ICBM) Contextual Mission (6 hrs.)\nSayaci Bawi Khung (ATEO) Current Myanmar School Education System (1 and half hrs.)\nDr. Hrang Kil (CARD) Organic Food and Health (1 and half hrs.)\nPastor Za Thawng Cin (3 hrs.)\nM. Thawng Kam (ICBM) Report and Plan (3 hrs.)\nZing pumhnak a kan hruaitu hna\nRev. Ca Peng (HBC)\nDr. Bei Rona (BBC)\nDr Mang Len Sung (CCU)\nDr Hrang Kil (CARD)\nRev. Hrang Awi (CCU)\nRev. Paul Tum Ceu (HBC)\nRev. Dr Lal Uk (CACC)


March 14, Hlaing Tharyar meikang le thahnawnnak – Hakha Cherry\nNizan March 14 zanlei sang ah Hlaing Tharyar Shwe i Linban Industrial Zone chung ummi Global Fashion thilṭhitnak sehzung, Shwe Nagar Dat-myay-awza sehzung le Ngwe Kyae 2 sehzung an kaang. An pawngte ummi sehzung pakhat zong acheu cu a kangh chih.\nAcheu nih ralkap nih mei an duahmi si an ti. Acheu nih mipi lei in duahmi a si an ti ve tiah BBC nih a thanh.\nSangmi pawl nih an sang kangh chih lo dingin mei cu heh tiah thah an izuam. Meithat an auh hna nain, lam an phih hna caah meithat motor an kal kho lo.\nRalkap puanthan le thilṭhitnak sehzung nganpi pakhat cu Sanaymah Bus Stop pawngah a um. Cu sehzungpi tu cu ralkap torlak nih an congh tiah BBC nih a thanh.\nHlaing Tharyar chung i Aung Zeya hleipi par, Yawmingyi lam, Chanthar lam, Tadarphyu i Kyansitthar housing, mikhuat-zay, 86 gate hlun, Hlaing Tharyar sang 124-nak tbk hmun pawl ah ralkap palik nih mibu an kah hna.\nZahan zan tiangah a thimi minung 51 an si cang tiah RFA nih a hlat khawh. Zan sml 8 tiangah Hlaing Tharyar siizungpi ah minung 24 an thi cang. Cheukhat mithi cu siizung an kua hna lo. Sang chung i anmah le an inn ah an ruak an kuat hna.\nZan sml 8 hnu hrawng tiangah mithi 51 tiang RFA nih an theih hna cu si. Hlaing Tharyar zatlang phu pahnih sin in an halmi hna a si.\nCu zan sml 8 p.m. hrawngah Hlaing Tharyar le Shwe Pyithar cu ralkap nih Martial Law an von thanh hna cu si. Myawaddy TV nih a thanh tiah an ti.\nMarch 14 ni ah Yangon khuapi chung lawngah a tlawm bik minung 70 paoh cu an thi lai tiah thawng a chuak. An min le cazin a dikthliar in an hlat cuahmah lio a si.\nRFA nih cazin a lak khawhmi ningah cun, Feb 1 in nihin tiangah Kawlram pumpi chung i ralkap nih a thahmi hna minung 130 renglo an si cang tiah a ti.Credit-Salai C Alexander


Vawlei cung ah a thawngbik ram US cu a maulpho chin lengmang ko\nadmin September 4, 2021 Leave a Comment on Vawlei cung ah a thawngbik ram US cu a maulpho chin lengmang ko\nVawlei cungah ram thawngbik tiah thei mi US zong, tutan thil a cang mi ah a mualpho tuk cang i, soisel le thangchiat lawngte si cang. Joe Biden cu foreign policy ah zeihman a si lo tiin US tuanbia ah President chia bik a si lai tiah mi tampi nih an chim. Polls tampi ah US mipi nih Joe Biden cu an zum lo tuk cang ti a fiang ngai cang\nUS Joint Chiefs chairman Gen. Mark Milley nih a chim ning ahcun, Afghan Kabul Airport a mi 200 leng thinak ah tuanvo a la tu ISIS-K pawl an dihlak in tha khawhnak ding caah US ralkap hmun ngan bik Pentagon le Taliban lungkhat tein rian an tuan ti khawh lai tiah a zum ning a chim\nMah bantuk in a chim hnuah mi tampi nih ceilak in US President Joe Biden le US ralkap bawi cu an soisel cang hna. US nih ralhrang a si mi Talian pawl hna cu rian a tuan ti pi lai maw, a hlan ah US nih Alqeada hruaitu pawl that ding in a kawl lio ah Taliban pawl nih Obama kha US kut ah an rak pek duh lo.\nMah lawng cu si loin US world Trade Center Alqead pawl nih ceilak in an rak phomh lio ah Alqaeda abawm tu hna kha Taliban pawl an rak si\nUS citizen a si mi, atu Afghan ram ah um mi hna hi Taliban pawl kut ah an um. An thi maw thi lai lo ti cu IS pawl kut ah a um. ISIS-K pawl doh dingin intelligence gathering a her ngai lai, US ralkap pakhat hman Afghan ram ah an um ti lo caah IS pawl that ding in US nih tuah ding mi pakhat hman a ngei lo,\nTaliban pawl he rian tuanti lawng lam an ngei mi a si cang. Department of Defense briefing, Gen. Mark Milley, chairman of the joint chiefs of staff, nih US le Taliban ral a si ve ve mi doh ding in network rian an tuan ti khawh lai ti a zum ning a chim.\nAfghan pawl nih US hriamnam hmangin Military Parade an ngei mi zong US Tax payers tangka a si caah, Taliban pawl he rian tuan tih ding in lam an kawl. American or Afghan government forces hmangin Taliban pawl nih ISIS-K doh ding kong ah zeihman nih hin tian an chim duh lo. Cred-RTK\nISIS-K Bomb puah in a thi mi ralkap Rylee McCollum hawipa a holh ve cang →\n← Biden tangah US a him lo, China a tim mi cu Nikki Haley nih a vun chim ang


Australia Ah Myanmar Ethnic Communities Network An Dirh – THE CHINLAND POST\nTCP-Hakha| 2019 August 5| Chin Community of Western Australia hruainak in a voikhatnak “Burmese Ethnic Communities Consultation Meeting” cu Chin Community Office ah August 3, 2019 an tuah kho tiah kan theih.\nKanmah le community cio in aiawhtu hna; Arakan (Rakhine), Chin, Kachin, Karen le Mon hna kan itel kho. Karenni (Kayah) le Shan hi kan sawm ve hna nain community an dirh rihlo le milu an tlawm rih caah an hung itel kho rihlo. Theihpitu le dirhkamhtu ah Tlangcungmi a kan dawtu Scott Johnson le Jeff Fullelove hna nih an kan telpi. Saupi ceihkhanti hnu ah “Myanmar Ethnic Communities Network” timi min pek in, hmailei ah riantuanti dingin hnatlaknak kan ngei kho. Ramchung le ramleng ah a herhningin riantuan ding timhtuahnak kan ngei.” tiah hi bu dirhnak ding a si khawhnak hnga aa zuamtu le Chin Community of Western Australia, Executive Director Salai Ram Tinthei nih a Facebook ah a langhter.\n“Hi kong he pehtlai in Sep 14 ah meeting kan auh than i, khi tik ah kan riantuanning le structure pawl kan confirm lai. Minung 5 tuanvo an kan pek. Community 1 ah minung 1 cio thim kan si i mah nihcun next meeting ah a herhmi kan suai lai. Australia Kawlrammi tuanbia ah a voikhatnak meeting le bukomh a dirh hmasabik kan si. Hi dirhnak ah kumkhat le cheu bak kaa zuam ve. A fawilo, ruahnak hna a akhat cio lo, an imanh caan hna aa khat lo i. Kum 1 le cheu bak kan i zuam tikah lungsau hau ko” tiah Salai Ram Tinthei nih The Chinland Post ah a chim.\n“Kum saupi mahle community cio in kan tuan hna. Community pakhat le pakhat pehtlaihnak thazaang a der ngai caah a dang miphun dang hna bantukin kan thawng kho lo. Cu caah kan zapi kan ifun ahcun Kawlram mi dihlak kan aiawh lai. Western Australia i khua a sami Kawlrammi caah a tampi tuan awk a um. Rian, fimcawnnak, civics phunphun le a dangdang tampi tuan awk a um. State in Federal Cozah tiang a herh ningin Tlangcungmi issue kongah kan tuan lai. Cun ramchung ramleng caah international communities sin zongah a herhningin kan cawlcang lai timi ruahchannak he a si” tiah a biapeh ah achim.\nAustralia ahhin Kawlram refugee tampi a phanmi lakah Karen hi an tambik i Chinmi hi a pahnihnak hrawng an si lai tiah ruahdamh a si. Kawlram he aa pehtlaimi bu nganpi an ngeih bal rihlo caah le hmailei anmah Australia Kawlram kong siseh Ramchung lei kong he aa pehtlaimi a herhningin tuan kho dingin a tu bantuk bu an dirh hi a si tiah theih a si.\nPrevious Phakanh Ah Vawlei Cim Ding Hmun 6 A Um Caah Lung Kawl Rih Lo Ding In An Phih\nNext Mytel Nih Kawlram Chungah A Hmasabik 5G Internet Line Hmuhsaknak A Tuah


Holhtheihlo A Cawngmi Hna Nih Nan I Chirhchan Mi Baibal Cang 1 Kor. 14: 2 Nih Zei Dah A Chim Duh — Salai Ephraim Thawngpang\nHolhtheihlo A Cawngmi Hna Nih Nan I Chirhchan Mi Baibal Cang 1 Kor. 14: 2 Nih Zei Dah A Chim Duh\nHOLHTHEIHLO NIH NAN I CHIRHCHANH BIKMI 1 Kor. 14: 2 NIH A CHIM DUHMI; Zeicatiah holh i bia a chimmi nihcun minung sinah bia a chim a si lo i Pathian sinah a chim a si. Zeicatiah ahohmanh nih an hnga lo. Asinain a tlarau in biathil thup a chim.(For one who speaks in a tongue does not speak to men but to God; for no one understands, but in his spirit he speaks mysteries).1. Minung sinah si loin Pathian sinah an chim a si,Glossa ticu “holh” tinak a si i “glossalila” ti cu “holh i holh” tinak a si.\nAsinain Thiang Thlarau nih a rak peekmi hna holh cu anmah holh kha a rak si lo i miphun dang holh kha a rak si caah, holh dang tiah acheu nih an leh nak kha a si. Cu miphun dang holh, an theih lomi holh i holh khawhnak a rak peek hna tikah an lak i a ummi hna nih khan an thei kho lo i Pathian he i chawnhnak ca lawng ah an rak hman.\nCucaah holh (miphun dang holh) in holh cu minung hna sin i bia chim nak caah a rak si lo i Pathian sin i bia chim nak caah an rak hman mi a si. Dididdadadudud ti in Pathian an rak chawnh tinak a si lo. Pathian le minung cu dididada duduhuhuhu tiin communicate ai tuah khomi an si lo. Atuah holhtheihlo i a holh mi kan Laimi khi Pathian sinah zeidah na chimmi a si tiah hal hna hmanh uh, holhtheihlo i an chim zat khi Lai holh in an in chim kho hna lai lo. Anmah hmanh nih an chimmi a sullam an hngal lo. Zeicatiah holh a si lo. Thiang Thlarau nih a peekmi cu holh kha a si. Hla zong a si lo, holh kha a si. An lih lawnglawng in an in chimh khawh hna lai.\n2. Pathian sinah biathli thup an chim; Midang hna theih awk ah a rak ttha lomi, mi dang hna caah theih a herh lomi kha Thiang Thlarau rianttuannak thawngin miphung dang holh, zapi nih an theih lomi holh, in Pathian sinah biathil thup cu an rak chim tinak a si. Dididdadahahahbububu tiin Pathian sinah biathil an chim tinak a si lo. Didididifafafhuhuhu tiin Pathian sinah biathli thup chim khawh a si lo. Zeicatiah sullam a ngeimi a si lo. Holh a si lo.\nTagged Holhtheihlo A Cawngmi Hna Nih Nan I Chirhchan Mi Baibal Cang 1 Kor. 14: 2 Nih Zei Dah A Chim Duh\nMexican Rithaisi pathian Tiah Vawlei Cung Miphun Tampi Nih An Theih Mi Pa Caah Cun I Thah Lawlaw Ding A Si Na In →\n← Laitlang Ah Ningcang Lo In Hmunhma I Chuh Nak Nawl Hi A Cozah Zong Nih Nawlngeihnak A Nei Hlei Maw?


Lainu Pakhat Nih A Virgin Lo Nak Kong A Chimmi Hi Zaangfak Ngai Asi – Chin World News Evening\nOctober 5, 2019 October 5, 2019 Salai Van Theihtlei\nAhman Taktak Mi Asi: Lainu Pakhat Nih Laipa Pawl Fak Taktak In An Phomh Ko Hna Hih Virgin Lo Cu Nupi Caah Ka Duh Lo Nan Hei Ti Ve Ka Virgin Lonak Aruang Hi Aw Salai: Ka Virgin Lonak A Ruang Cu Salai Nangmah Ruangah Asi Hih: Salai pawl nungak virgin lo cu nupi ah ka duh lo cu e khai e nan ti a ngaingai tiah cun zeiruangah dah ka virgin lo tihi na hngal maw? Nangmah Salai ruangah dakaw asi hih. Na ka duhnak langhter tiah um thiam lo le fiksa seh in dakaw seh na ka thimh khah. Um thiam lo in hnu hmai na ka kheu khah. Takthak huah lo cun ma ka um khawh khe lai.


Chin Party Nih Hakha Ah Head Quarter Nan Chiah Lomi Cu Nupi Tthit Ttung I Vok Thah Lo He Aa Khat – Chin World News Evening\nChin Party Nih Hakha Ah Head Quarter Nan Chiah Lomi Cu Nupi Tthit Ttung I Vok Thah Lo He Aa Khat\nOctober 26, 2019 October 26, 2019 Salai Van Theihtlei\nLaimi kan pa pakhat a si ve mi Pu Ngun Maung comment ah bia ka lehnak hi i hrawm hna usih. A mah țialmi zong tling tein rel nan duh ahcun CNLD lutlai tiah hi group ah khan search u law comment pawl nan hmuh lai i cu ahcun a um ko lai. Party kong kau hi cu zapi i hrawm le i ruah ti ahhin thil tha a chuak duhmi a si. Ka lehnak cu a tanglei hi a si.\nNgun Maung ka pu nangmah pumpak nih lungsau tein na ka lehmi ah kaa lawm tuk. Kan upat bakmi le kan uar bakmi na rak si. CNLD lubik si te seh tiah saduh ka rak in that piak ve. Pumrua mui hmai zong nih a chit cem mi na si. Nain toidor nun tein naa cuh lem lo. Kan thang țhat thiamthiam. Nain Hakha fa kan si ve nak in phang lo awk a tha lomi tampi a um.\nCapital țial ding ahcun ka phang lem lo. A ho hmanh nih an țhial khawh lai zong ka zum lo. Nain a dang tampi ah phan awk a um. Nan Baho lei zong nih an fian awk a si ko ah ka ruah. Chim ahcun tampi chim ding a um ko. Ka ca chung i ka țialmi ah khin a lang ngai cang ko. Hi hi Hakha mipi nih kan hngalh lo a si hrim lo. A hngal ve hrim lomi zong an um ko lai. Nain CNLD nih Hakha kong ah an lungput an thlen lo ahcun Hakha mipi vialte nih Hakha caah zei dah a chuak khomi a si ti cu fianter ka rian a si te lai.\nCNLD palai pawl nih hin Hakha Chin State Capital a sinak hi aa tlak ning in upat loin Peng pakhat bantuk men in a upatmi hi a za lo. Chinmi vialte caah Capital a sinak rup in an upat a herh. Cu cu Head Quarter chiahnak thawng in a lang bik. Budget kong na chimmi vialte kha nan mawh ve lo ka ti ko. Nan mah cio zong duh ahcun NLD le USDP zong ah lut kho nan si ko lai nain Lairam nan dawt tuk ruangah Lai party hrimhrim nan i thim tiah mipi zong nih kan in hmuh ko hna.\nNain kei ka hmuhnak ahcun Party dirh ve ko ahcun Head Quarter cu Hakha ah chiah nge nge ding kha cu a rak i telmi a si. Nupi țhit vek vek ko ahcun Vok,Caw te tal thah lo cu zoh chia tuk a si. Party dirh ve ko i Hakha zung pi bik chiah lo cu nupi țhit ve ko tung i arsanpioh te he lawng lawmh bantuk a lo. Cu nih cun sifahharsatnak nakin țhit umnak a upat lo tu kha a langhter. Cubantuk thiamthiam cun Hakha ah chiah lonak nih a langhtermi cu budget har nakin Hakha Chin State Capital a sinak an upat lo kha a langhter deuh.\nComment pawl khi na rel ahcun na hmuh ko lai. Chia nawn in a van ka commentmi khi Falam lei lawng te an si dih. An saduhthah pei a rak si cu. Capital covo le peng town covo zat hi pei tlukruan ah an ruah cu. Capital nih cun a tam deuh awk hrim a si ko timi an cohlang duh lo khi. Head Office chiah zong kha a herhnak an i hmuhter duh lo…kha kha nan mah party lutlai pawl nih Common sense hmang bu tein Hakha rak upat ahcun a zor lai.\nAtu ahcun CNLD lutlai pawl nih Hakha mipi nih zei tin an kan ruah lai ti tuak bak loin hakha mifa chung in lutlai an lak lo pin ah Head Office chiah te zong an i theih ter duh lo. Budget puh kha cu mipi co hlan awk ah a har tuk…zaangfahnak tein CNLD lutlai pawl kha rak ceihpi tawn ko hna. Nan mah cu aa kom le aa hngal nan si hna lai i pakhat nih Rangoon ah a tlam a tling deuh a ti zong ah nan amen cio ko lai nain Hakha mipi sawhsawh kan si ve nak in kha bantuk kha cu thlanglamh ah kan rel. Credit: Mang Lian\nEster Dawt Chin Sung Sin Cakuat\nNLD Le Suu Kyi Nih Tlangcung Mi Party Le Miphun A Ttih Ruangah 2020 Hlan Ah Phunghram Remh Khawh Lo Dingin Khua An Khan!


President Moon Jae-in; Trump Le Kim Biahrenmi Nih Ral Buainak A Dihter Cang Lai – THE CHINLAND POST\nPresident Moon Jae-in; Trump Le Kim Biahrenmi Nih Ral Buainak A Dihter Cang Lai\nCity Hunter| 2018 June 13| South Korea President Moon Jae-in nih American President Donald Trump le North Korea hruaitu Kim Jong-un tonbiaruahnak result a conglawmh i a donghnak bik a taangmi ral kongkau buainak a dihter dingmi tuanbia roling pakhat a si tiah a chim.\n“Lunglawmte in ka conglawmh. North Korea le American a hlawhtlingmi tuanbia roling tonbiaruahnak ka don. June 12, Sansato hnatlaknak biahren hi roling tuanbia record ah a lut ko lai. Hi hnatlaknak biahren hi vawleicung ah a donghnak bik a taangmi ral buainak ro hnon (hrawh)nak caah bawmchant a si” tiah South Korea President Moon Jae-in nih a chim.\nPresident Moon Jae-in cu ral buainak chung i aa ralchanhmi North Korea le American tuanbia roling lut tonbiaruahnak a tlamtlinnak ding tawlreltu ah a biapimi dirhmun in aa telmi a si.\n“Trump le Kim tonbiaruahnak in hnatlaknak biahren an ngeihmi hrambunh i hmainor khawhnak ding ah lamthluan thar ka zawh lai. Ral i tuknak le buainak hna i muihnak ni pawl hnu kaltak in remdaihnak he i fonhkomhnak lamthar cu kar kan hlanpi khawh ko lai. Hika zawn ah kanmah le North Korea i bawm in kan tuanchuah lai” tiah Moon Jae-in nih a chim.\n“Amahbelte, June 12 tuanbia roling tonbiaruahnak le hnatlaknak biahren hi rian aa thawknak lawng a si kong le harnak tampi hmailei ah ton rih khawh a si. Kannih cu hnu kan kherh lai lo. Hi khuallam hi a sungh kan pe lai lo. Tuanbia timi cu hmuitinh pakhat tuanchuah i zuamcawhnak a pah chihmi hna record pakhat a si” tiah a chimchih.\nPresident Moon Jae-in le North Korea hruaitu Kim Jong-un cu April 27 ah a sang bikmi tuanbia roling tonbiaruahnak an ngei kho. Cu hnu ah Kim Jong-un le American President Donald Trump zong atu bantuk in a sang bikmi tuanbia roling tonbiaruahnak an ngeih hi a si.\nMay thla donghlei ah Kim le Trump tonbiaruahnak ngeih dingmi program a rawk ding dirhmun tiang a phak tikah Moon Jae-in nih North Korea ramri lonh in a kal i Kim Jong-un he chawnhbiak ceihmainak a va tuah khawh tiah theih a si.\nPrevious Kim Jong Un He Tonnak An Ngeih Hnuah President Trump Le VOA Tonbiaruahnak\nNext Donald Trump Nih US Tlawng Dingin Kim Jong Un A Sawm


Pu. Zo Nun Siam Le Zate An I Ton Ning Cu A Mak Tak Tak. – Kawltu Team\nPu. Zo Nun Siam Le Zate An I Ton Ning Cu A Mak Tak Tak.\n(A tanglei ah a video a um lai) Kan unau Mizo Pu.Zonunsiam le Saza(Zate) an i ton ning cu a mak ko. Kawrtethawveng ah dum nei in a um mi Pu.Zonunsiam nih Saza(Zate) he an i ton ning a chim. A mah hi kuva dum nei mi a si. An dum taw lei ah a Ui(dog) zuat mi hna nih an bauh len, Pu.Zonun nihcun bauh hlah u, ka rak ra tiah a ti hna. Mah ti cun Saza a nu nih a kal tak mi cu a hmuh i, thlam lei ah a tlun pi.\nSaza hi Pu.Zonunsiam nih hin Zate tiah a min a phuah mi le a auh ning a si. Zate hi a hmet te in bawnghnute(milk) he a cawm mi a si. Zate a cawm nak ah hin tangka tam tak tak a hman cang. A hram thok lei ahcun Forest lei nih an rem ti tuk lo, asinain a hmet tein a rak cawm cangmi a si caah lak piak an tim lo. A tu tiang rawl thaw taktak a pek peng.\nZate hi minung nih an chonh mi cheukhat zong a theih thiam cang. A zua tu Pu.Zonun nih hin Zate tiah thangpi in a auh ahcun lam hla pi a um lio zong ah a rak lawi tawn. Pu.Zonun nih a chim ning ahcun ka kal nak paoh ah aa ka zulh cang tiah a chim. A tang bak ah a video a um lai.\nNote : Pu.Zonun nih Hi bantuk in saram dawtnak lungput a ngei hi upat aw a tlak kho taktak. Minute 8 hrawng in a konglam a chim nak a um lai.\nVideo Credit : Lungkulh Pictures\n(Mah capar hi van rel chap) Tuni hi Aung La Nsang nupi Katie Oliphanh chuah Ni sunglawi a si. Cu bantuk in a pasal Aung La Nsang nih mah ti hin a wish, “Happy Birthday to my best friend Katie Oliphant you deserve all the sushi 🍣 in the world. Eating, drinking and living feels so much better with you. Love you! 😍” tiah Happy Birthday ka hawi tha bik Katie Oliphanh vawlei pumpuluk sushi vialte hi na phu tuk lawmmam. Nangmah he thil ei tti, din le khuasak hi a nuam tuk hring hran. Kan dawt tuk tiah a wish. Happy Birthday Katie.\n(An chungkhar hmanthlak pawl hi van zoh ta rih) The Burmese Python Aung La Nsang te chungkhar hmanthlak pawl cu an mak law law. Zoh an nuam kho taktak si. An hmanthlak tampi zoh tik ah chungkhar aa lungrual mi le aa daw ngaingai mi an si timi zong hmuh khawh a si. Aung La te nupa nih hin fa pa2 an nei cang. Nu le pa an nei. An fale zong an i dawh tuk hring hran. A tanglei ah an hmanthlak pawl van zoh tuah hna.\n← Wow ! Sarah Hmanthlak Thar Cu An Mak Hi…\nCongratulations ! Dr.Sasa Te Nupa Nih Fanu Duhnung Tuk Mi An Ngei. →


PDF (Kalay) Shan Thar Timi Pa Nih A Hruaimi Sakhaan An Lakpiak Hna - TIMES OF CHIN NEWS\nPDF (Kalay) Shan Thar Timi Pa Nih A Hruaimi Sakhaan An Lakpiak Hna\nPosted By: thawngthawng September 29, 2021\nKalay pengkulh chaklei ah a ummi #Tinthar khuakomh, #Do-ngwe khuakomh, #Ing-kyung, #Kyuat-pioh khuakomh le #Kohku khuakomh hna ah mizapi namneh in a harnak a petu, Shan Thar timi pa nih a hruaimi hriamtlai bu cu 26 September 2021 ah PDF (Kalay) nih an kah hna i sakhaan an lakpiak hna tiah thawng kan theih.\nShan Thar nih a hruai mi phu hna hi meithal an i ken i a cunglei khuakomh ah a ummi khuami hna ningcang lo in ngunkhuai an khawlh hna, an thilri an chut hna, nu cheukhat an tlaihhrem hna pin ah an duh lomi minung cu dalan asiloah rithaisii ningcang lo in nan tuah tiin an ti hna thahnak an tuah tiah PDF (Kalay) nih thawng fianternak an tialmi an telh.\n“Shar Thar timi pa nih a hruaimi hna nih khuachung ah an duh paoh in meithal he mipi an namneh hna. An thah hna i tangka an hal hna. Sui le ngun an chuh hna pin ah nu cheukhat an tlaihhrem hna. Hi kong hi khuami nih PDF (Kalay) sin ah thawng an kan thanh. Cu kong cu PDF nih hlathlainak kan tuah hnu ah, PDF ralkap Special Force phu nih a kaakip in an sakhaan cu kan kulh kan luh hnawh hna.\nShan Thar hruai mi zong nih meithal in an kan kah ve caah Shan Thar cu meithal kahnak in a thi. Cheukhat kan tlaih hna i kan thlah rih hna lo,” tiah PDF Kalay nih thawng an thanh. Shan Thar phu nih an ngeihmi hriam pawl kan lak pin ah mipi sin ah an lak mi tangka, sui le thilri le motorbike zong kan lak i khuakomh pawl he committee dirh in a ngeitu mipi sin ah phanhter kan i zuam lai tiah PDF (Kalay) nih an thanh chap.\n“PDF (Kalay) cu NUG hruainak tang ah a ummi le ral lei kong ah NUG nih zulhphung a sermi kan zulh. Mipi humhimnak le an ngeihchiat chawva dihlak kilkampiak hi kan rian a si. Hi bantuk in dohnak kan tuah lio ah mipi ningcang lo in a tuahto tu phu le rian a tuantu phu cu ralhrang (Kawl ralkap) doh bantuk in kan doh ve hna lai,” tiah Kalay (PDF) nih thawng an thanh. Source: PDF (Kalay) Statement – 29 September 2021. Credit: The Chinland Post


USA um Chinmi ralrin chin hna u sih. Thawngpang tha lo tuk mi\nCoronavirus Virus Zawtnak US Ah A Karh. Dr.Fauci nih tuchun ah Senate biahalnak I a chimmi ah “Atu ning in zawtnak control loin a karh lengmang than ahcun nikhat ah minung 100000 tluk in an kharh than kho tiah a chim.\nDallas biaceih bawi Jenkins nih mipi kiang um, innleng a si zongah hmaihuh hi 100 % bak in ihuh hram ulaw tiin nawlnak a tuah. Credit- Salai Lairamthang And Salai ZT Lian, USA\nBe the first to comment on "USA um Chinmi ralrin chin hna u sih. Thawngpang tha lo tuk mi"


Chin miphun i ralring tuah! - iT Cung\nBaibal relnak: I Kor 10:2 -7b\n“ Annih nih Moses zultu si awkah minmei chung le rili chungah khan tipilnak an in. An dihlak in thlarau changreu kha an ei i an dihlak in thlarau ti kha an din. An sin i a kal lengmangmi thlarau lungpi chung khan ti cu an din i cu lungpi cu khrih kha a si. Asinain a tam deuh nih cun Pathian kha an lawmhter lo i an ruak cu these ram hmun kip ah khan aa thek dih. Hi vialte hi kan i“ zohchunh awk caah an si , thil thalo an rak duh bantukin tuah ve lo awk ah ralrin a kan petu le an lak i a cheu nih siasal an biak bangin biak ve lo awkah ralrin a kan petu ding an si”.\nPathian thimmi miphun tiah ruahmi Israel miphun an tuanbia le kum 120 lawng khrihfa a simi kan chin miphun tuanbia hi biaknak mit in zoh tikah Pathian thimmi kan sinak hi a fiang khun. Kan chin miphun caah Pathian lamhruainak hi chimh cawk lo a si ko cang. Ke in khual a tlawng pengmi miphun kha, a tu ahcun vanlawng, mawtaw thatha in khual kan tlawng kho le lai khuate a ummi hmanh nih motor cycle lawng tein kan um kal kho cang hna. Kan pawcawmnak ah lo a kal pengmi miphun kha a tu ahcun Degree sangsang he rian a phunphun a tuan kho vemi miphun kan si cang. Chim duhmi cu Chinmi kan tuanbia lam thluan hi tha tein kan zoh tikah hi tluk in kan i lehthalnak hi nang zeitindah na ruah ve? Kei cu Pathian thawng lawnglawng bak a si ko. Salm catialtu nih, “An Pathian ah bawipa a simi miphun cu lunglawmmi miphun an si ”(Salm 33:12a) . Halelujah !\nCucaah u le nau hna Chin miphun hi Pathian thimmi miphun kan si i, Pathian nih a kan cawi san ko, a kan umpi peng ko, lam a kan hruai ko, a kan dirpi ko, Pathian kan leiah a thang ko ti hi khawhka hmun kan umnak poah ah kan philhlo awk a si.\nPathian lamhruainak a theilomi dirhmun\nI kor 10:2- 3 ahcun “Moses zultu si awkah minmei chung le rili chungah khan tipilnak an in. An dihlak in thlarau changreu kha an ei i an dihlak in thlarau ti kha an din. An sin i a kal lengmangmi thlarau lungpi chung khan ti cu an din i cu lungpi cu khrih kha a si. Asinain a tam deuh nih cun Pathian kha an lawmhter lo i an ruak cu these ram hmun kip ah khan aa thek dih.” tiah pawl nih korin khuami a cawnpiakmi hna hi kan chin miphun zong nih van zoh than ve ka duh.\nIsrael miphun nih Egypt sal tangnak in an luatnak ding caah Pathian nih Moses a thim i Canaan ram co awk ah Egypt in an chuak. An lam thluan ah Pathian nih thatuk in a zohkhenh ko hna nain, a tam deuh nih cun Pathian kha an lawmhter lo i an ruak cu these ram hmun kip ah khan aa thek dih.(10:5).\nFianternak: Tuchun ni ah kan chin miphun zong Pathian nih vawlei cung continent 6 chungah continent 4 ah a kan umter ve cang. Hihi kan chin miphun Pathian nih a kan cawisannak a si. Asinain Pathian lamhruainak thei loin pumsa diriamhnak menmen le vawlei pumsa duhnak menmen in caan a hmanngmi kan tamtuk cang. A voi (3) nak Chin Baptist Churches Civui ah Rev. Dr. Hre Kio nih phungchimmi ah USA ummi chin miphun khihfami nih pum an huamlonak kong a chim. Zumtu members 900 ah 300 hrawng lawng nih Biakinn an panh cang a ti. Ram dangdang cio a ummi tampi zong ka dothlat tikah chin miphun nih Pathian thangthat kan huam ti lo ti a si ko. Pathian thangthat le Pathian sinah lawmnak chim hmanh a theitilo mi nih zeidah kan tuah hnga? A thianglomi video kan zoh maw? Hlawhhlannu he kan tlawng leng maw? Internet ah zeidah kan zoh duhbikmi a si? Kan tuahmi thil kipah hin Pathian ai lawm hnga maw? ti hi fiangte in chinmi nih kan i chek a herh cang. Na nun rak i chek tuah. Israel mi hna zong kha aw Pathian nih lamhrauinak ruat ti loin vawlei pumsa diriamhnak le nule pa sualnak an tuah ruangah nikhat bakah minung 23000 a thah hna kha mu.( IKor 10:8). Chinmi tampi nih kan i ral rin le kan nun kan i chek a herh cang.\nRam thangcho kan phan kan ti tikah kan ram sining he ai dangtukmi nunzia pawl cu nu le nu , pa le pa sualnak te hna, nungak le tlangval a hlankan in nu le va sinak te hna, tiangin cozah nih a pom tikah cu chungah a tlawnglengmi chin mino tampi kan tla sual maw? Cu chungah a tlawnglengmi chin miphun kan nunak hi tih a nung tuk. Chin miphun nih nu le nu sual, pa le pa sualnak hi cu kan tuah rih lai ka sum lo nain nungak le tlangval nih thitumnak tuah hlan ah nu le pa sualnak a tuahmi hi ramdang lawng silo in india ram Bangalore, Delhi le Mizoram ummi Chin miphun chungah tampi kan hmuh cang. Pathian dawtnak theilo in sualnak a tuahmi zumtu cu Pathian nih vanmi bak a van thlah hna i a thah hna.( Ikor 10:10b, Salm 106:16-27). Na nunak kha i chek tuah. Khawika hmun ah dah na um. Fakpi in kan ruah a herh cang. Thitumh hlan nulepa sualnak tuah hi lai khrihfa le chinmi kan phung a si lo. Siasal a biami hna le bailbal zoh loin vawlei fimnak ( law) hna men in an zumhnak a dirpimi hna nun a si. Hi bantuk in na nunnak a hman vemi na si ahcun cucu na caah tih a nung tukmi a si. I ralring tuah!\n2.1. Lot le chungkhar dirhmun\nLot le Abraham cu ram an i then tikah Abraham nih lot kha a duhbikmi ram i thim a ti. Lot nih ram tha ram rum a simi Sodom le Gomorrah khua kha aa thim. (Gen 13:10). Cu ram cu a rumtukmi asinain an sualtuk ah vanmi hmanh thleihhrem a timmi khua a si ai(Gen 19:5). Cucaah lot le a chungkhar cu harnak faktuk an tonnak khua tuah a cang. (Gen19 :12- 29) Chin miphun hi Pathian nih a kan dawttuk, a kan zokhenhtuk, lam a kan hruaituk i ram rum,ramtha ah a kan hruai kan ti lio caan ah hin, kan i thimmi ram hna hi kan innchungkhar caah harnak faktuk kan tonnak hmun ah a cang ve sual kho ko da kaw. U le nau , nule pa hna fakpi in na sining, na innchungkhar le nan fale dirhmun kha ruah a cu cang lo maw? Kan umnak ram hi zeitluk in rum hmanh seh, kan innchungkhar hi zeitluk in rum hmanh usih, kan fale nih cawnnak sang le fimthiamnak sangsang in cawng hna sehlaw, Pathian a thilo mi ram, Pathian a thih lomi chungkhar le Pathian a thihlo fale an si ahcun cucu thih a nung tukmi dirhmun a si. I ralring tuah!\n2.2. Samson dirhmun\nBiaceihtu 13-16 chungkan zoh ahcun Pathian nih Israel mi cu a dawttuk hna i an miphun tungtu dingah fa a ngeikho tilomi minu Manoah chungin fapa Samson a pek hna. Samson nih a thawnnak le a fimthiamnak cu pumsa diriamhnak a simi hlawhlangnu menmen le miphundang nu Delilah menmen caah a can a hman caah a chantim hlan ah a thi. Israel phun a tung kho ti lo. Chin miphun u le nau hna zong nih Pathian sin in kan hmuhmi kan fimthiamnak, kan rumnak, kan thawnnak le kan thazaang hna hi Pathian sunparnak siloin vawlei pumsa diriamhnak men ah kan caan kan hmang ve sual maw? I ralring Tuah!\n2.3. Jacob dirhmun\nNihin mino tampi cu Jacob bantuk in pa le a hlengmi na si sual maw? Hlen a hmangmi Jacob kha a chanchung an hlen ve. Apu laban nih voi hra len.(Gen.31:7). A fale nih Joseph a thi tiah kan hlen. (Gen.37:32-35). Jacob nih a pa a hlen ruangah a nung chung vialte zeitluk lungre thei in dah a um. A upa Esau a thih tuk i a pu Laban sinah a zam(Gen.27:43-45). A tar tiang lungretheihnak in a tuarpeng( Gen.42:1- 44:1-34 ). Hlen a hmangmi Jacob nungnak cu a chan chung hlen vemi pa a si ve ko. Chin mi tampi nih nu le pa hlenhmangmi kan tamtuk .Chin miphun hi nule pa hlenhmangmi miphun kan si lo. Fa le hna nih kan nunphung a simi nule pa upatnak um loin kan umnak ram upadi (law) hna i bochan in nule pa a nehsawhmi, nu le pa zei rellomi le sualnak a phunphun a tuahmi kan um sual maw? Nu le pa chimh a ngailomi tlangbawi Eli fapa le hna bantuk in, nu le pa sualnak lawng ruah in Pathian lungtonglo mi na si ve lai(ISam2:22-24). Na nuning kha thatte in i ruah tuah. Nu le pa hngeihchiat ter hi fa le caah chanchung thluachuah a pit. Iralring tuah!\nPathian bochan In a nungmi dirhmun\nJoseph nun kha na ruat bal maw? Chronology of the good Samaritan Bible chungah Joseph chuahnak kum hi BC 1746 ah a si i , Izip i an zuar hi BC 1728 ah a si. Kum 16 bak a si. Nulepa umlonak ah kum 16 mino te nih ai bochan pengmi cu Bawipa Pathian kha a si. Vawlei Pumsa diriamhnak le nule pa sualnak nih a nunzia a hrawk kho lo. Zeibantuk a ton ah siseh, khawika hmun a um zongah siseh, Pathian ka sinah a umko ( Emmanauel) ti kha a philh bal lo.( Matt.1:23f) Cu bantuk mi hna cu` harnak tampi tong hmanhsehlaw a donghnak taktak ahcun khuaruahhar in thluachuahnak an hmu. BC 1716 ( kum 30) a si ah Izip ram vialte ah min thatnak laksawng a hmu ko.(Gen.41:37- 46). A hnu ahcun a unau vialte le khua ram vialte mangtam luattertu bak a si. U le nau hna nifa na nunak ah (Emmamuel )Pathian ka sinah a um ko na ti kho maw? Iralring tuah!\n3.2. Ruth dirhmun\nBethlem khuami Naomi le Elimelek hi mangtam ruangah Moab ram ah an pem. Fapa pahnih an ngeih hna. A fapa pahnih nih cun Naomi le Orpah an thit hna. Vanchiat ah hringtu anpa Elimelek le an fapa pahnih nih an thih tak hna. Naomi cu an semnak ah kir than ding ai tim.\nNoami nih cun a fapa le nupi hna cu a thawh hna i, “va kal cang u, nan mah le nan nu le na pa inn tangah khan va kir cang u. Nan pahnih in va inn tangah khuasaknak nan ton khawhnak bawipa nih thluachuahnak in pe ko hna seh a ti hna( Ruth 1:8-9) Orpah nih cun a pi cu a hnamh, sihmanhsehlaw Ruth tu nih cun aa tlaih peng(Ruth 1:14). Na kalnak ah ka kalve lai i na riahnak ah ka riak ve lai; na miphun cu ka miphun a si ve lai i na Pahtian cu ka Pathian a si ve lai; na thihnak ah ka thi ve lai i khi ka ahcun an ka vui ve ko lai tiah a pi cu a ti.( Ruth 1:16-17)”.\nZumhtlak nusal tha Ruth cu Pathian nih a hnuah pasal tha Boaz a pek. Fapa an hrin i Obed a si. Obed cu Jesse pa a si i Jesse cu David pa a si. David ciruang in Jesuh a chuah caah Jesuh hring sortu nu ah a cang ai.(Ruth 4:1-22) . Hi tuanbia nih kan khrihfa nun ah a kan cawnpiakmi cu kan pasal nu le pa, kan nupi le nu le pa hna hi kan upat hna awk le kan dawt hna awk a si. An caah zumh awk tlak in kan um awk a si. Zumhnak mit in kan zoh ahcun Pathian caah zumhawk tlak in a nunmi nusaltha cu Pathian nih a cawi san ko hna ti hi hi tuanbia nih a kan cawn piak. Chin miphun nu tampi cu pasal le lawng a daw i pasal le nu le pa a daw lo nu kan tam tuk.Thlua chuah pihnak a si. I ral ring tuh!\n3.3. Job dirhmun\nKan pale hna nan fale caah zeitindah nan can nan hman? Job hi Uz ram mi a si i, nichuahlei mi vialte lakah liannganbik a si(Job1:4). Fapa 7 le a fanu 3 a ngeih hna. Mirun tuk a sinain a fale caah zingka tein a tho i an milu tlingte in khanghthawinak a pek chanh tawn hna; zeicatiah Job nih cun a thawh i, “ kafa le hna nih hin sualnak an tuah ko hnga i an lung chung in Pahtian kha an vawlhpamh ko hnga,” tiah Job cu a fale caah thlacamnak a tuah lengmang.( Job 1:5).\nHringtu pa tampi cu kan fale caah thlacam hi kan tuah bal lo. Ramthangcho i a ummi ko hi kan i manhlo tuk nan tinak ah fale caah thlacam cu chimh lo chungkhar pumhnak hman can a pelo mi nan tamtuk. Kan tha ba ti i zu le beer din bu in zeitindah nan fa le cu an that khawh ve lai. Na nunning hi na fale caah tih a nungtukmi dirhmun a si sual maw? Job nih mirum tuk a si nain a fale caah zingkate in a tho i a fale caah thlacamnak a ngeih peng bantuk in nulepa hna nih nan fale caah zeibantuk nun in dah nan cawnpiak hna? Zu/beer din pah bu le capo awisawn pah men in kan fa le kan cawn piak sual hna maw? I ralring tuah!\n3.4. Lois le Zunis dirhmun\nLois hi Timote a pi a si i, Zunis hi Timote a hringtu a nu a si(II Tim 1:5a). Pawl nih Timote sinah ca a hei kuat chungah, “na pi Lois le na nu Zunis nih an ngeihmi zumhnak bantuk, zumhnak taktak na ngeih kha ka hngalh i a tu zongah hin na ngeih ko tiah ka zumh” a ti( IITim 1:5). Tlangval note a simi Timote a zumhnak hmanthlak cu hringtu a nu zumhnak hmanthlak a si. Hringtu nu tampi nih kan fale tha hna seh ti cu kan duh ngai nain zumhnak lei ah tamtuk kan rak chambau ve. Khaini , tikor,kuat, zu le beer din pah in le pumh hmanh huam lo bu in zeitin dah nan fale cu an that khawh lai. I ralring tuah!\nIKor 10 :11 chungah a van pehmi cu, “hi thil vialte an cung i a tlungmi hi midang nih i zohchun awk caah a si i, kan i ralrinnak ding caah tial an si” a ti. Israel mi zong Pathian a hlawmi hna cu Pathian nih a thatnak kong kha a kan chimh i, hi tuanbia hi kan i ralrin awk ah a si ve. Nu le pa hna Pathian dawtnak thawng in chin miphun hi ram nuam kip kan phan nain cu ram nuam cu zungzal nunnak vanram phan dingah a kan dawntu a si sual lai maw? Nan nun van i chek than tuah! A thiangmi thitumh hlanah nule pa sualnak na tuah maw? Hlawhhlan nu le na tlawng leng maw? Pathian thangthat hmun i pumh na huam maw? Nu le pa na upat maw? Na fir maw? Lih na chim maw? Khrihfa nuzia a silomi zuk hmawm phun phun(kuak, khai ni, tikor )na tuah peng ko maw? Zu le beer nih na hna an ngamter peng kho maw? Na nunnak hi i chek tuah! Pathian sinah kir caan a za cang lo maw? Hi tluk in kan chambau nain nihin ni tiang damnak, thawnnak le cawlcangh khawhnak a kan petu Pathian hi hnu lei na chit peng ko lai maw? bawipa dantatnak na chungah a tlung sual lai da kaw?\nKan bawipa Jesuh nih cun, “Ngaihmanh! inn ka ah ka dir i ka kingh. Ahohmanh an si ah, ka aw a thei i innka a ka hunhmi cu, a inn chungah cun ka lut lai i an sinah rawl ka dum lai i anmah zong ka sinah a dum ve lai. Keimah kha teitu ka si i ka pa pawngah a bawithutdan cungah ka thut baktuk hin, teitu a simi cu ka bawithutdan cung i ka pawngah thutnak nawl kha ka pek hna lai”(Bia 3 20 -21) a kan ti. Amen.\nU le nau hna zumtu a si cangmi hna nih a zungzal in kan i nunpi awk cu,”Pathian duhnak tuah kha nan duhnak nganbik i a chiahmi cu lunglawmmi nan va sidah! Pathian nih nan duhnak cu a tlin ter lai.(Matt.5:6).”ti hi a si. Zumtu tampi cu kan duhnak tlinter kan duhtuk ruangah hin Pahtian duhnak kan philh sual tawn. Pathian duhnak tu kha kan tuah hmasa ahcun Pathian nih kan duhnak cu automatic bak in a tlin ter ko lai. Hihi zumtu mi hna nih kan philhlo awk a si. Solomon nih cun, “ Maw tlangvalhna, nan tlanval nak kha lawmhnak in hmang ko u, nan tlanval lio ah hin nan lung nih lawmhnak hmu ko seh. Nan duhmi kha tuah ko u, nan lung a duhmi kha hmu ko u. Sihmanhsehlaw nan tuahmi thil paoh ah khan Pathian nih bia a kan ceih lai ti kha hngal ko u” a kan ti.(Phungchimtu 11:9) Kan chin miphun nih kan duhmi paoh kan tuah lio ah hin Pathian nih bia a kan ceih lai ti hna kan philh sual maw? …… I ralring tuah!\nHi ca reltu vialte nih a tak in kan i nunpi khawh cio naklai Pathian thiang thlarau nih in umpi hna sehlaw, thluachuah tlamtling in pe ko hna seh. Amen.


Ppŭtti k'uk'i resip'i : talk'omhan na ŭi ch'ŏt peik'ing puk (Work) - Hamilton East Public Library\nThe work Ppŭtti k'uk'i resip'i : talk'omhan na ŭi ch'ŏt peik'ing puk represents a distinct intellectual or artistic creation found in Hamilton East Public Library. This resource is a combination of several types including: Work, Language Material, Books.\nThe Resource Ppŭtti k'uk'i resip'i : talk'omhan na ŭi ch'ŏt peik'ing puk\nContext of Ppŭtti k'uk'i resip'i : talk'omhan na ŭi ch'ŏt peik'ing puk\n
 Data from Ppŭtti k'uk'i resip'i : talk'omhan na ŭi ch'ŏt peik'ing puk - Hamilton East Public Library
\nData Citation of the Work Ppŭtti k'uk'i resip'i : talk'omhan na ŭi ch'ŏt peik'ing puk


Paletwa/Rakhine/AA/Kawl-ralkap Kong A Chim Hirhiar Dih A Fiang Taktak – Chin World News Evening\nPaletwa/Rakhine/AA/Kawl-ralkap Kong A Chim Hirhiar Dih A Fiang Taktak\nApril 8, 2020 Salai Van Hmuhning\nPaletwa/Rakhine/AA/Kawl-ralkap kong. Tuzing CCN biaruahnak ah ka chimmi video a sau pah caah atanglei ah Paletwa/Rakhine kong a tawifiannak in ca in ka hun tial than.\n1. Kum nga chung AA le Kawlralkap an ikahdohnak ruangah Paletwa le Rakhine ram ummi, sualnak neilo kan Chin mipi (ting 3 hrawng an um) harnak an tonning. Chinmi 50 leng an kan thah cang. Minung 100 leng an kan hliamh cang. (Nizan ah 7 an thi i 8 hma an pu. Atu zong Palewa khuakam ah an ikap cuahmah). Chin ralzam(IDPs) 15,000 an phan (Paletwa ah zatceo Rakhine ah zatceo). Minung tingkhat leng vansang harnak phunphun an tong. Hitining in kan zohsawh ahcun tukum-kumvoi ah a let tam in kan tuar rih lai a fiang.\nCu chinchap ah Paletwa kha kan ram tiah Rakhine upa le mipi tampi nih an ti. Rakhine party chairman Dr. Aye Maung zong nih a ti. AA zong nih an statement ah ‘Khumi(Paletwa) cu kan miphun an si’ tiah an chuah. (Official in ca an chuah lo, an chuah lailo, chuahphung zong a si lo, puantang in an kalpimi asi).\nPaletwa bawmhnak Chinmi nih kan thawhmi hi USD 1 million (Kawl phaisa in ting thonghra) nawn a si cang. AA le Kawl-ralkap zun-ek le hnawmruhnak ah Chin nih phaisa cuzat cu kan thawh cang. Zeizat dah kan thawh rih lai? Hi buainak um hlah sehlaw hi phaisa hin Chin mino minung 30 leng ramdang ah sianginn kan kaiter khawh hna hnga. Asiloah, CNF caah meithal 200 leng a cawk khawh hnga.\n2. AA le Kawl ralkap hi an pa hnih in kan miphun harnak a kan petu, a kan nehsawhtu an si. Kan miphun cungah ralhrang(terrorist) bantuk an si cang. Kawl ralkap cu kum 50 renglo kan tonmi si i kan ifiang ko. AA(Rakhine ralkap) nih hitluk in an kan zomhtaih le a kan suaksamning hi cu lung a fak khun.\n3. Ziah hi thil hi kan ton? Kan miphun thazang kan ser khawh lo caah an kan nehsawhmi si ko (cu e, kha e, chim awk um lo). Miphun hriamtlai 2000 in 5000 kar nei ve kho usih, miphun party ah ifun din kho usih, miphun zatlang(CSO) buu tthawng ve usih, atu bantuk in an kan nehsawh ngam naisai lai lo afiang tuk. Chin miphun hi Kayah, Wah, Pa-O le Palaung tepawl nakin a let hnih tluk dengin milu kan chah deuh nain miphun tthawnnak thazang ahcun a let 5/10 in an kan thlau. Zeiruangah? Annih cu miphun ah an ifun, hram an bunh i thazang an ser.\n4. Cucaah miphun ifun caan, thazang iser caan a si cang. Mipi zong nih miphun in dirhmi buu– hriamtlai, party le zatlang (CSO) pawl kha dirkamh can si cang. Miphundang bawmh/chawmh can a si ti lo. Miphun dang nihcun zeimawzat lawng an kan bawmh lai nain kan sahngar-ar taktak cu kanmah tein kan iven a haumi si. No if, no but. CNF/CNLD/CHRO etc an tthawn lawngah, an hruaitu cuti si caah, tiin, cutinkhatin “…lawngah” timi silhnalhnak um ti hlah seh. I funtom cang hna usih!\nCucaah -CNF thawnter usih. A tthawng chin lengmang fawn ko. Lamdang dap hlah usih. Miphun ser hi zingzan ah a phichuak bawh colh dingmi thil si lo. CNF hi a ruah hlan ah 2000 in 5000 karlak a si ahcun (asi kho ko) zeihmanh phan ding um lo. AA hi Paletwa ahhin thongkhat kuakap lawng dawh an um ko cuh. Kawl ralkap zong cu hrawng lawng. (Online ah mino pawl CNF uhttanhnak nan chimrelmi ka rel. Khatlei ah nan lungfah caah asi, atha ko. Nain lungdongh lei in biasai phai ruam hlah uh. Dengmangte dawh si hih. Nan thazang tu chuah cio uh).\nMiphun party, mipibuu (CSO) zong thazang ser usih. Cucu dirkamhtu ding hauhruang an si. Rakhine party an tthawnnak nih AA thawnnak a bawmhtuk ti philh hlah usih. Miphun dawtnak le ralthatnak cu miphun ramkhelbuu dihlak nih tii le non toih ciomi theipar an si. Kawl party nih tii toihmi kung in cu thei cu a tlai lailo. Paletwa he pehtlaihnak motor lam pemh dih ding. Matupi-Paletwa, Lailenpi-Paletwa, Kanpetlet-Sami-Paletwa pemh dih ding. Paletwa-Zorampui(Mizoram) zong a rannak in pemh ding. Cucu cozah nih nihin tiang tthatthi in a pemh khawh rihlo caah lungrawk a si. Nawr ahau.\nHar tuar pawl bawmhnak zong cu thachia lo tein tho cio ko rih hna usih. Cun Rakhine ram ummi Chinmi pawl zong bawm hna usih. Hihi miphun kan i suathlam a si. A cat cangmi miphun laihri a kan peh than tu a si. An kan uhttanh ngai hih. Bawipa nih kan Chinram kan kilvenpi ko seh! Credit: Salai Ceu Bik Thawng\nCovid-19 Lock-down Ruangah Kum 30 Chung A Lang Kho Ti Lomi Cu Fiang Tein A Lang Than\nVawleipi Coronavirus Kong Ah Buai A Si Lio Ah Rakhine Mipi Hna Cu Tukkahnak Ruang Ah Umnak Ngeilo In An Vai


UN Pawl Nih Kawlram Mipi Caah Biakhiah Nak An Tuah Mi Cu Lung A Hmui Taktak – Thechinlandtoday\nUN Pawl Nih Kawlram Mipi Caah Biakhiah Nak An Tuah Mi Cu Lung A Hmui Taktak\nadmin July 14, 2021 Leave a Comment on UN Pawl Nih Kawlram Mipi Caah Biakhiah Nak An Tuah Mi Cu Lung A Hmui Taktak\nRamchung Remdaihnak Tuah Dingin UN Nih Ralhrangbu A Forh UNHRC nih Kawlram tlangcungmi le Rohingya hna cungah ralhrangbu nih minung covo a buar mi cungah sual a phawt pinah ramchung i rem daihnak rian hmaithlak in tuah dingin July 11 ah biakhiahnak a tuah.\nHi agenda hi Islamic pawl i funtomnak phu- OIC aiawh in Pakistan nih a luhpi mi a si i, chungtel ram 47 umnak HRC nih a fehter mi a si.Taluk belte cu a karlak ah a um.Pakistan UN palai Khalil Hashmi nih Kawlram chung Muslim pawl dirhmun le an covo cu a chia ngai rih, ralhrangbu nih mipi covo a buarnak cungah human rights council nih a kham dingin a nawl.\nUN nih Kawlram minung covo kongah a papek deuh in rian a pek mi Thomas Andrews zong nih ralhrangbu nih rampi uknak a chuh hnu timhcia tein minung covo a buar mi cungah vawlei cung ram vialte nih kham dingin a luancia thla 5 chung kan rak tlolh tiah a chim.\nUN high commissioner of human rights Michelle Bachelet Jeria zong nih Kawlram ramkhel kong cu minung covo phunphun buainak ah a cangcang.Ramchung hmunkip ah ralhrang cawlcanghnak le rethei sifahnak ruangah ram thanchonak zong hna beisei ngam a si ti lo.\nHi nih a chuahpi mi cu fail state a si lo ah a thuk le a kau ngai mi rampi dohthlennak ram ah a cang te lai tiah a chim.Atu lio kan ram ah Covid-19 zawtnak a karh, oxygen i daih lo ruangah mi tampi an nunnak a liam lio ah ralhrangbu cawlcangh ning zoh tikah mi tampi nih ralhrangbu cu covid-19 rai hman in mipi a thattu a si tiah ruah a si.Credit; RFA(TCP)\nRalhrang Pawl Nih An Zir Chuah In Mithi Cheukhat Cu Tulio Zawtnak An Puh Hawi →\n← Min Aung Hlaing Cozah Nih KNU Hriam Tlai Bu Cu Thlehbawuh Dih A Timh Cang


Pasaltha Nusaltha tampi kan ngei, nihin Hakha Boruak nih Chin Thisen van ah a cawi chin ka ti – The Cherry Par\nKawlram chung hmuntam pi ah Police le Ralkap nih tharung an hman, meithal an puah, mibu an kah hna, Mandalay ah thisen a luang, Rangon ah tlaihkhih nak an tuah i mibu thenthek an i zuam. Ralhrang nih Meithal he mibu an kulh hna, Mibu lei zong raltha tein au cuahmah asi.\nPolice le Ralkap nih Hakha mino rual, Sandah piahtu mibu an hrocer hna bak in inn ah mizei hmanh aum sawhsawh kho ti lo. Chikhat ah Hakha zalam pi ah an chuak lulh cio. Sandah piahtu mibu cu a let in an karh colh i an i dirkamh dih colh hna.\nThisen thap in rampi damnak, zalennak le a dik mi hruainak a chuah khawhnak ding ah tiah mino tampi nih lam zawh in nihlawh tamtuk an pek cang. Cozah rianttuan tampi nih an dirkamh hna i CDM ah an i tel cuahmah. Kan nulepa, kan putar tiang in zalam ah an chuak. Hi tluk in thisen le nunnak thap, nicaan vialte kal tak in dinnak, diknak le zalennak an au pi lio ah zeitin dah capo cu kan chim ngam lai. Zeitin dah kan thut sawhsawh khawh ve lai. Kan ti khawhnak lam paoh in kan dirkamh ve hna lai.\nMino tampi, kan Chin mipi tampi nih thisen thap in hmai an kan hruai lio ah zeitin dah Ralkap Cozah pek mi nihlawh men ruang ah zung cu kan kai ngam lai. Dinnak a chuah i zalennak kan hmuh colh tikah kan hawi thisen hmai kan khah tung lai lo. Raltha tein, thisen thap in hmai an kan hruaitu ka dawtmi unau nupa dihlak upat kan pek hna. Credit: Salai Cung Dawt\n← Nihin ah cun lang hngan deuh in an von cawlcang hnik cang\nChin miphun nih kan pa pakhat asi mi Vice President Pu Henry Van Thio min kan hmuh theng lo caah ka lung a thalo →


NAWI TIDIL KONG BIATAK TEIN KAN DOHMI HI CU A POI NGAINGAI – The Chinlung Post\nNAWI TIDIL KONG BIATAK TEIN KAN DOHMI HI CU A POI NGAINGAI\nNawi Tidil le Aw Laimi. US phaisa million tampi dih in le Kawlram phaisa Billion tampi dih in, VP Henry Van Thio zuampiaknak in Nawi tidil ser timh a si. Asinain Laimi ttheo cu, duhlonak tampi zong FB ah langhter a si. Pumpak ruahnak a si ko caah theihthiam ngai ding khi a si ko nain, hi bantuk thil lianngan a tlamtlin khawh nakding caah a tawlreltu hna caah thachiatnak hna a si sual lai ti zong phan a um ngaingai.\nThachiatnak ah rak lak hrimhrim ding a si hnga lo. Cozah le thil ti khawh nak (power) a ngeimi hna rian biapi bik pakhat cu zapi caah, hmailei caah thil ttha tuah kha a si. A duhlotu zong cu um phung a si ko. Asinain i donhter ding a si ruam hnga lo.Zei thil paoh hi, a bik in thil lianngan paoh cu, a tthatnak le a chiatnak a um dih.\nTtih a nunnak zawn zong a um dih. Asinain ttih a nunnak maw a tam dah, tthatnak a chuahpi nakding timi tu kha zoh chih a hau lengmang mi a si.TV a chuahka ah mi tam tuk nih an rak doh. Kan fale a hrawh hna lai, kan nunphung a hrawh lai an rak ti. A hrawhmi hna zong an um pah kho men ko, asinain mi tampi caah tthatnak a chuahpi mi a tam deuh.\nLai thluak in dengteo in chim ko ahcun mawttaw mawngh, i cit le ngeih zong hi ttih a nung tuk. Vanchiat ton ahcun chikkhat ah nunnak zong a liam kho. Asinain chan sining, kan sining le kan umnak sining nih a pek ahcun mawttaw ngeih le i cit cu ttih a nun tuk ko bu zong ah ngeih le i cit a hau.\nKhuacaan thlennak (climate change) le pawngkam zohkhenhnak (environmental protection) kong ah ram tthangcho cangmi le a tthancho liomi hna ram karah buainak tampi a um peng rih.A fawinak in cun, USA nih hin khuacaan thlennak kong ah vawleicung biahren le minsen a thu duh lo. Kan ram nunning le sipuazi a hrawh lai a ti.\nTuluk le India zong nih an doh. A ruang cu, Cozah rian biapi bik cu miphun covo le tthatnak ding ca (national interest) zoh kha a si. Cu hnu ah thil dangdang kha zoh chih a si.Hi kong bia an i ruahnak ah an chim tawnmi cu: Ram tthancho cangmi hna nih nan rak tuah, nan rak hman i tthanchonak tampi an pek cang hna.\nAtu ah kanmah nih kan tuah ve tikah a ttha lo, pawngkam a hrawh lai nan kan ti. Kan tuah ve phot lai i, cu hnu ah pawngkam a hrawh a si le kan ngolte lai ti khi an chim pengmi a si. Cucu, vawleicung sining a si.Tuluk nih amah tthathnemnak caah kan ram ah tidil a tuah i, kan tiva le vawlei hna a rawh ding le a pam ding a si ttung nain kanmah caah tthathnemnak zong a um lo dingmi thil hna khi cu sisehlaw biatak tein doh ding a si.\nAsinain kanmah thazaang zong in kan ser khawh lo mi, kan Chinmi chung in thil ti khawh nak a ngei liomi hna nih power an ngeih lio le a caan lio te ah ttan an lak hnu ah, tlam a tlin khawh ding tiang an kan zuampiak cangmi thil hna biatak tein kan doh tawn hi cu a poi ngai ko. Asinain a duh lo tu hna hi, dai tein a ummi mi tam u (silent major) cu an si lai ka zum lo.Credit: Nathan Pa LD Hmung


Kawl ralkap nih sual a buarmi cu ICC ah ṭhial khawhnak UN nih tuahpiak dingin phu 116 nih an hal – THE CHINLAND POST\nKawl ralkap nih sual a buarmi cu ICC ah ṭhial khawhnak UN nih tuahpiak dingin phu 116 nih an hal\nThe Chinland Post | 2022 March 8 -UN Human Rights Council nih Myanmar ram chungah SAC phu nih a buarmi sualnak vialte biaceihkhawhnak hnga ICC ah biaceihnak ṭhialpiak dingin Myanmar ram mipi phu 116 nih March 7 ah cathanh an chuah.\nSAC phu nih a buarmi sualnak vialte caah UN nih nawlngeihnak a pekmi biacheihnak nawl dirhding le Myanmar rampi caah dinfelnak a hmuhkhawhnak le Myanmar ram sining pawl ICC biaceih zungah a phak khawhnak hnga UN Security Council nih biakhiahnak a ngeih khawhnak hnga forhfialnak pawl aa tel.\nCun, 2002 July 1 thokin Myanmar ram chungah buar a simi sualnak pawl he pehtlai in ICC biaceihzung nih biaceihnak nawl a ngeihmi nawlngeihnak cohlan thawngin treaty of Rome hnathlaknak Chapter 12 (3) ningin NUG nih a halmi cathanh ICC nih cohlanpiak dingin halnak, UN General Conference hnatlaknak bantuk in NUG cozah palai a simi U Kyaw Moe Htun kha Human Rights Council ah Kawlram aiawhtu ah cohlanpiak ding timi nawlnak pawl aa tel tiah Khit Thit Media nih a langhter.\nPrevious Kahdohnak a chuak lai timi thawngpang ruangah Rihkhawdar khuami India ram ah an zaam\nNext Laykaykaw ralzaam camp ah omicron zawtnak a ngeimi hmuh a si


Rev. Dr. Thlaawr Bawihrin Nih USA Um CBCUSA Chungtel Sinah Thawngthanhnak Biapi Taktak A Tuah – Onlinenungak\nRev. Dr. Thlaawr Bawihrin Nih USA Um CBCUSA Chungtel Sinah Thawngthanhnak Biapi Taktak A Tuah\nBawi Khrih ah miphun hawi hna, Vawleicung ram kan zoh tikah ralkap ukmi ram cu a si a fakbimi bik le fimthiamnak a niam bikmi ram an si dih. Asiana ram ah ram rumbik asimi Kawlram cu 1962 in Ralkap uknak ruangah vawleicung ah sifakbik ram ah a cang. 1988 in vawleicung fimthiamnak a niambik ram ah an ser. Tlangcungmi nunphung, holh le ca an hrawh. Tlangcungmi cihmih in Bamami (Burmanization) siter timh asi. Ralkap uknak cu ram thanchonak le fimthiamnak zeihmanh a tuaktan lomi, next generation caah fimthiamnak hrawktu le anmah power hmunhnak ca lawng rian a tuanmi an si. Luak cangmi ei than dingah ralkap Min Aung Hlaing le hawikom nih Kawlram uknak cu February 1, 2021 ah hramhram le sining lo in mizapi sin in an lak.\nRalkap uknak duhlonak langhternak ah Kawlram mipi an colcanghnak cu hmuh dih asi. Hriamnam in dirhhnawh siloin, Civil Disobedient Movement (CDM), nemnak nonviolence colcanghnak zong tampi hmuh asi. CDM ruangah kan phunhawi tlaihkhih, hrocer le an rian in dinhter an si ti zong kan theih. Ralkap uknak hrawk in mizapi thimmi nih ram uknak ngeih dingah, miphun le ram kong ruat in duh lonak a langhtermi Cozah rian a tuanmi hna harnak a tongmi hna bawmh channnak caah CBCUSA Khrifabu kip nih thlacamnak in, chawva in, ruahnak peknak in tel ve dingin Board of Director nih lakhruak in biakhiahnak kan ngei.\nCucaah CBCUSA chungtel Khrifabu nih nan sikhawhnak cio in bawmhchanhnak pek dingah kan in nawl hna. Bawmhnak poah cu CBCUSA office ah March 31, 2021 hlan ah kuat asi lai. Chin miphun an tuarnak, kan tuarnak, an dohmi hmuitinh, kan hmuitinh, Democracy ram sinak caah miphun le ram caah sining chuah cio dingah kan sawm hna. Bawipa nih CBCUSA le Chin miphun thluachuah pe chin ko seh. Nan tuan hawi, Thlaawr Bawihrin (General Secretary) CBCUSA, 7216 US 31 South, Indianapolis, IN 46227, (317) 402 7233.